text:
Dopo il vecjo contenziôs sul confin, che nol è stât risolt ancjemò, e je une gnove cuistion che e divît Slovenie e Cravuazie: il teran. Il vin prodot in maniere tradizionâl sul Cjars al è tutelât di fat in Slovenie di decenis. Dopo la jentrade inte Union europeane intal 2004, la Slovenie e à viodût di deponi la marche Dop Teran che e je jentrade cussì intal ordenament de UE, impedint di fat a altris stâts di doprâ la stesse denominazion di origjin protete. Cumò però, la Comission Europeane e vûl concedi ae Cravuazie une ecezion intal ûs de indicazion teran midiant di un at delegât. Il procès al è stât inviât ai 24 di Zenâr cundut de oposizion ferme de Slovenie. A Brussel a volaressin che l’at al jentràs in vore dentri dai 30 di Jugn. La indicazion teran e scugnarà in ogni câs jessi di dimensions minôrs a pet de scrite Hrvatska Istra (Istrie cravuate) e dutis dôs a varan di jessi stampadis intal stes cjamp visîf.
La Comission Europeane e je intervignude dopo che Slovenie e Cravuazie no vevin cjatât un acuardi bilaterâl che al sodisfàs dutis dôs. Tal Jugn 2016 al jere scjadût di fat il periodi transitori là che la Cravuazie, jentrade inte UE intal 2013, e varès podût ancjemò vendi, fin al esauriment des scortis, il propri vin za prodot in precedence cu la denominazion teran. La Cravuazie no veve mai contestât il dirit de Slovenie a tutelâ la marche teran, pûr vint dirit ancje prime di deventâ membri de UE, ma e je lade indevant a vendi il propri teran. La Slovenie e je intervignude daurman par tutelâ i propris vinicultôrs denunziant lis iregolaritâts a Brussel. La vicende e à vût però une plee inspietade, viodût che la Comission Europeane, proponint la concession di une ecezion intal ûs de denominazion, e à di fat contradit la proprie diretive dal 2013, là che e sostignive che la Slovenie e fos la uniche a podê doprâ la marche teran, concedint ae Cravuazie trê agns di timp par adeguâsi al ordenament.
Di Brussel a àn ricuardât ancje ae Slovenie – che e je pronte a ricori ancje ae Cort di justizie de UE a Lussemburc – che in precedence a son stadis concedudis za plui o mancul 80 ecezions intal ûs des denominazions (soredut ae Italie, France, Spagne, Portugal e Gjermanie). La stesse Slovenie e pues di fat doprâ lis denominazions Weisser Burgunder
e Franconie (o Franconie blu), regjistradis di France e Gjermanie.
Il ministri de agriculture sloven Dejan Židan però al sosten che chest al sedi un câs diviers e che la Comission Europeane e je daûr a creâ un precedent pericolôs. Chês altris ecezions a son stadis concedudis simpri dilunc dal procès di adesion ae UE o inte fase di depositazion de marche. Cumò i vins tutelâts inte UE a son 1750: secont Židan, la concession ae Cravuazie e je in maniere indirete un atac a dutis chestis marchis protetis.
A nivel comunitari, la Slovenie cumò e gjolt de poie soredut di Ongjarie e Italie. Propit cheste ultime e je jentrade par altri in conflit tal 2015 cu la Slovenie pal teran, che al ven prodot ancje intal Friûl-Vignesie Julie. La vicende si è risolte però e i doi paîs a son interessâts ae istituzion di une marche comune transfrontaliere.
La cuistion e je in ogni câs cetant sintude ancje a nivel locâl, soredut tra i produtôrs dal teran sul Cjars. Par difindi il “vêr teran” e je stade istituide ancje la Iniziative civiche pal rispiet de tutele dal teran che e vûl impegnâsi a plui nivei par risolvi il probleme intal unic mût che e stime juste: imponi la improibizion ai vinicultôrs cravuats di doprâ la denominazion teran. ❚
Tjaša Gruden
SLOVENIE. “Doc” dal vin contestadis di là dal clap: la cuistion dal Teran fra Slovenie e Cravuazie............
Dopo il vecjo contenziôs sul confin, che nol è stât risolt ancjemò, e je une gnove cuistion che e divît Slovenie e Cravuazie: il teran. Il vin prodot in maniere tradizionâl sul Cjars al è tutelât di fat in Slovenie di decenis. Dopo la jentrade inte Union europeane intal 2004, la Slovenie e à viodût di deponi la marche Dop Teran che e je jentrade cussì intal ordenament de UE, impedint di fat a altris stâts di doprâ la stesse denominazion di origjin protete. Cumò però, la Comission Europeane e vûl concedi ae Cravuazie une ecezion intal ûs de indicazion teran midiant di un at delegât. Il procès al è stât inviât ai 24 di Zenâr cundut de oposizion ferme de Slovenie. A Brussel a volaressin che l’at al jentràs in vore dentri dai 30 di Jugn. La indicazion teran e scugnarà in ogni câs jessi di dimensions minôrs a pet de scrite Hrvatska Istra (Istrie cravuate) e dutis dôs a varan di jessi stampadis intal stes cjamp visîf.


c: text/html

text:
“What man has made of man?” al scriveve il poete inglês William Wordsworth. Une domande sù par jù compagne, in chescj timps di spread e di imposizion di politichis antisociâls, e saltarès fûr in cont de Europe e dal procès di integrazion europeane: ce aie fat la Europe de Europe? Che al sedi alc che nol va si lu capìs ancje masse ben, stant che il progrès socioeconomic, i dirits, il cussì clamât “model sociâl european” – che intune cu la pâs a son lis fondis e i obietîfs strategjics de unitât dal continent – a somein jessi lâts sù pai stecs e ancje il “marcjât”, cun dut de sô centralitât declarade e des sôs regulis (cence regulis?) mitizadis, al mostre une muse clopadice. Un spieli de situazion al è il cidinôr che tes setemanis passadis al à vût compagnât l’inovâl de firme dal Tratât su la Union Europeane.
Ai 7 di Fevrâr di vincj agns indaûr, a Maastricht, al vignive definît chel acuardi che al à dât un svolt, a tacâ dal non di “Union Europeane”, al procès di integrazion, tra inviament de “union economiche e monentarie”, cooperazion plui strente su justizie e afârs internis e nassite de politiche comune pai afârs forescj e la sigurece. Stant che par agns la peraule “Maastricht” e je stade un sinonim di Europe tant che progès e disvilup, si si spietavis che la ricorince e vignìs memoreade in cualchi maniere.
Al è un pecjât, stant che e sarès stade une ocasion par fâ almancul un pensament parsore su ce che al è stât in chê volte e su ce che al è in dì di vuê. Su cemût che di chel compromès tra cui che al voleve pardabon passâ de integrazion ae union e cui che si contentave di un alc di cooperazion di plui, magari dome tal cjamp dal marcjât, a sedin saltâts fûr mecanisim e imprescj masse “minimaliscj” e debii. Ma ancje sui contignûts positîfs di chel test, de afermazion dal principi di sussidiarietât fintremai al ricognossiment de diversitât culturâl no dome tra i Stâts ma ancje dentri dai Stâts.
E par visâsi che fâ sù la Europe unide no pues jessi alc che al è cuintri de int, des personis, intant che lis ideis di fonde de unitât dal continent a vevin – e a àn – propit i citadins tant che protagoniscj e beneficiaris. ■
MARCO STOLFO
FRIÛL EUROPE. L’inovâl dismenteâtMarco Stolfo
“What man has made of man?” al scriveve il poete inglês William Wordsworth. Une domande sù par jù compagne, in chescj timps di spread e di imposizion di politichis antisociâls, e saltarès fûr in cont de Europe e dal procès di integrazion europeane: ce aie fat la Europe de Europe? Che al sedi alc che nol va si lu capìs ancje masse ben, stant che il progrès socioeconomic, i dirits, il cussì clamât “model sociâl european” – che intune cu la pâs a son lis fondis e i obietîfs strategjics de unitât dal continent – a somein jessi lâts sù pai stecs e ancje il “marcjât”, cun dut de sô centralitât declarade e des sôs regulis (cence regulis?) mitizadis, al mostre une muse clopadice. Un spieli de situazion al è il cidinôr che tes setemanis passadis al à vût compagnât l’inovâl de firme dal Tratât su la Union Europeane.

robotstxt: allowed

filter: keep


text:
Il leam di amicizie, di colaborazion, di condivision cun pre Josef al è stât lunc e profont te nestre vite di predis. Si sin tant judâts a fâ e a jessi predis, a impegnâsi te pastorâl, te liturgjie, te culture che o sin plui siôrs interiormenti, culturalmentri, spirtualmentri.
Di pre Josef o vin imparât un grant amôr pe liturgjie, pes celebrazions dai misteris fatis simpri cun tante cure, sensibilitât, sobrietât e dignitât, prime forme di catechesi dai fedêi.
Personalmentri, ancjemò zovin student in seminari, di pre Josef o ai imparât a amâ il cjant gregorian cun chel grup di gregorianiscj che al tirave dongje regolarmentri par compagnâ lis liturgjiis. Cjant straordenari di bielece, di mistiche e di spiritualitât, e cjantantlu si capive pardabon che si preave il dopli.
Co o soi deventât predi, di pre Josef o ai imparât a riscuvierzi e a amâ il cjant patriarcjin. Un patrimoni secolâr di melodiis destinadis a lâ inte tombe cui ultins cjantôrs che lis tramandavin oralmentri di secui. Ma lui, te sô sensibilitât profonde al à rivât a salvâ chescj tesaurs prime che lis riformis liturgjichis lis butassin vie dal dut e cun masse premure. Cun pazience certosine al è lât a regjistrâ paîs par paîs, trascrivint il dut in notis. E po al à trasliterât dal latin al furlan in maniere savinte, rispietant il sens liturgjic e la metriche par podê cjantâlis ancje in dì di vuê te lenghe vive dal popul: al è stât un lavoron che al à curât par dute la sô vite fin in chestis ultimis setemanis. Cjants, melodiis, composizions «rivuardosis e discretis, contemplativis e spirituâls, dolcis e delicadis» che lui stes al à definît «spieli de nestre sensibilitât, de nestre anime, dal nestri interiôr».
Chest nol è dut ce che nus à lassât, ma al baste par capî ce grande figure di predi che al è stât pal nestri grup, pe nestre glesie. E la sô muart le sintìn une grande pierdite par ducj: pes sôs comunitâts che di 45 agns al à curât cun sensibilitât, finece e afiet, pal Coro Rosas di mont, pe glesie, pe culture dal Friûl, par nô siei amîs, pai tancj amîs che al à lassât.
di pre Roman Michelot


text:
In cheste stagjon, cui no viodial cjamps furnîts di papavars? Salacor a un voli distrat e sbadât no i disin nuie. Al voli di pre Antoni, voli di poete e di om di fede, no deventavin dome un cuadri de nature di rimirâ, ma ancje parabule, segnâl, olme dal misteri de vite e de gracie, presince di Diu.
pre Roman Michelot
Une dì o jeri lât a cjaminâ cul gno solit vie par chês campagnonis de Basse, cussì largjis e cussì vualivis e cussì compagnis. A colp, voltant par une stradele, mi soi intivât intun cjamp di forment tant grant, ma tant grant che nol veve fin. E tant fis che mai.
In dut chest splaç a jerin trê papavars. Dome trê. Ma a jerin cussì vîfs che si ju viodeve lontan lontan.
O ai çavareât dentri di me: «I papavars a son biei, ma se il cjamp al è dut di papavars ce si mangjial? Il forment al è bon, ma se nol à ancje un sclip di furniment, no i mancjial alc di impuartant?».
O crôt che chei trê papavars tun cjamp di forment a sedin une parabule stralusinte dal misteri dal ream di Diu. ❚
pre Antoni Beline
LIS PARABULIS DI PRE ANTONI. I papavars............
In cheste stagjon, cui no viodial cjamps furnîts di papavars? Salacor a un voli distrat e sbadât no i disin nuie. Al voli di pre Antoni, voli di poete e di om di fede, no deventavin dome un cuadri de nature di rimirâ, ma ancje parabule, segnâl, olme dal misteri de vite e de gracie, presince di Diu.


text:
La prime robe che e impressione cui che al visite la colezion Tonutti a Remanzâs e je la “cuantitât” di machinis, imprescj, salis che si slungjin dilunc de visite, une racuelte di materiâi che e lasse cence flât.
In chest museu si à pardabon la sensazion di fâ un viaç indaûr tal timp pai curtîi o pes ariis di une volte, dulà che ducj a vevin une vore di imprescj agricui, dulà che la vite si davualzeve ai ritmis de nature, cui rumôrs dal lavôr contadin.
Dut chest materiâl al è stât tirât dongje dal cav. Gino Tonutti e de sô famee dilunc dai agns, in face di une passion grandonone pal lavôr che lui al clamave “la malatie pal fier”.
LA FAMEE TONUTTI_ La storie de famee Tonutti e nas tal 1864 cuant che il von Luigi al invià la ativitât di batifier a Marsure disore; chi al faseve imprescj agricui che po dopo al vendeve ator par dut il Friûl, tant che lu clamarin “mestri Vigji”. Cul lâ dal timp Luigi al insegnà il mistîr ancje ai siei 5 fîs e insiemi a rivarin a comprâ un mulin vieri a Marsure disot che a faserin deventâ une oficine ben inviade e cognossude in dut il Friûl.
Deventâts adults i fîs di Luigi si separarin ma ognidun al continuà cu la ativitât imparade in famee: in particolâr Umberto, che al sarà il pari di Luigi e Gino, si trasferì tal comun di Remanzâs, te localitât che dopo e cjaparà il non di Batifier di Sot. Al sarà chi che daspò dal 1965 il cav. Gino Tonutti, ferbint imprenditôr, al inviarà la sô ativitât su scjale industriâl.
IL MUSEU_ La grande passion di Gino Tonutti pe produzion di machinis agriculis e imprescj lu à puartât tor de metât dai agns Sessante a tirà dongje ogni sorte di materiâl mecanic, scomençant des motos; la sô colezion di fat e scomençà cuntune Guzzi 500 dal 1923, che Gino al metè a puest cul jutori di un ex dipendent.
Vuê il museu si divît in cuatri sezions: il batifier, il repart agricul, la sezion des machinis vieris fin ai nestris timps e in fin chê des motos di epoche.
La prime sezion, chê dal batifier, e je la piçule farie daspò deventade une vere e proprie industrie, che inmò in dì di vuê e à mantignût l’ambient origjinâl, cul paviment di tiere batude, grancj barcons e sui mûrs neris inmò la olme evidente di agns di lavorazion dal fier. Chi si cjatin imprescj dal inizi dal secul passât, foradôrs a man, tornis e adiriture un mai inmò funzionant che si moveve cu la fuarce idrauliche de roie che e cor in bande de oficine.
Se si pense al Friûl dal Votcent e dai prins dal Nûfcent, dulà che la vite e jere segnade dal lavôr dai cjamps, si pues ben imagjinâ ce che a àn di jessi stadis la creazion e la produzion di imprescj agricui, sodisfâ cetantis domandis che a vignivin di dut il teritori e inovâ la ricercje e la produzion e je stade dal sigûr la fortune de famee Tonutti, che e à savût cun grant lavôr e inteligjence puartâ indevant tai decenis.
IL REPART AGRICUL_ La seconde sezion e mostre no dome imprescj agricui e rurâls ma ancje la evoluzion des tecnichis e de mecanizazion dal lavôr agricul, come la machine par discartossâ lis panolis, la machine par specolâ pai cereâi; al impressione un model di locomotive a vapôr colegade a une machine par imbalâ e a la trebie inmò funzionant dal 1930. Dal stes an si cjate ancje une machine par gjavâ la galete dai cavalîrs, une altre testemoneance des ativitâts prevalentis tal nestri teritori.
Ma o vin viodût che la passion di Gino Tonutti si slargjave ancje a lis motos di epoche e a lis machinis, passion puartade indevant inmò in dì di vuê dal fi Carlo e dai nevôts.
Desenis di modei dai prins dal Nûfcent fint a modernis Lamborghini e Ferrari, come pes motos di epoche dai agns Vincj fin ai agns Novante, Guzzi, Gilera e Harley Davidson.
Dut chest duncje si lu pues visitâ tal museu in comun di Remanzâs, tra Orçan e Selvis, daspò de sô scree tal 1997. Vuê la esposizion e je mantignude cun finanziaments privâts dal fi Carlo Tonutti, de brût Emanuela e dai nevôts Gianmaria e Fulvio, che cun braure a puartin indevant la tradizion dal nono.
UNE PARTICOLARITÂT_ Vuê il museu al conte uns 800-1000 visitis ad an, soredut de Austrie, invezit a son inmò pocjis lis scuelis che a vegnin a tocjâ cun man ce che al jere il lavôr dai nons, a visitâ une realtât che miôr di altris e pues fânus sintî ce che al jere il mistîr dai cjamps e la fadie di jessi contadins. ■
Venusia Dominici
MUSEUS. La passion di un imprenditôr deventade museu............
La prime robe che e impressione cui che al visite la colezion Tonutti a Remanzâs e je la “cuantitât” di machinis, imprescj, salis che si slungjin dilunc de visite, une racuelte di materiâi che e lasse cence flât.


text:
Il Coro “ Rôsas di Mont” al da dongje une trentine di coriscj che a àn come lûc ideâl di riferiment e di ativitât la antighe Plêf di Guart (Davâr). Nassût a mieç dai agns setante dal secul stât, il Coro al à in atîf un biel repertori di musichis profanis che a van des espressions classichis dal baroc in ca, fin a chês popolârs furlanis.
Ma al è tal ambit de tradizion liturgjiche che il Coro le à metude dute, massime par chel che al rivuarde lis espressions tradizionâls liturgjichis musicâls in lenghe furlane, dulà che al à dât dongje un repertori adat a compagnâ lis celebrazions di dute une anade.
A partî dai “agns otante” stâts il Coro al à burît fûr chescj cjants in cinc musicassutis, in rispueste al desideri e ae necessitât che si sint simpri plui: di preâ te lenghe mari, che e à il savôr de nestre tiere.
La Plêf di Guart e je une des dîs plêfs patriarcjâls de Cjargne. Plaçade propit tal cûr di cheste regjon di mont, e à dât dongje par mil e cincent agns dutis lis vilis dal Cjanâl di Guart (valade dal Dean), includint ancje Sapade, tal Cjanâl de Plâf e Çurçuvint tal Cjanâl di S. Pieri. Il nît primarûl che al clamave a racolte i prins cristians dal plevîr e je la basiliche paleocristiane di stamp aquileiês, che si cjatave a ret de glesie di S. Martin di Guart e che e je visitabil tai rescj monumentâi des dôs aulis liturgjichis e dal batisteri. Sdrumade la basiliche sot invasions, in ete alte medievâl a àn tornât a fâ sù tun puest plui vuait la glesie madrîs atuâl di S. Marie, che si presente in posizion aeree sul cuel a precipizi de Mioce, tal essenziâl, armoniôs e tratîf stamp architetonic che i àn dât dopo il taramot dal 1700. Di cuarante agns in ca, te Plêf di Guart, dutis lis liturgjiis si fasin privilegjant la lenghe sante e splendide de nestre storie umane e cristiane.
Il repertori ripuartât dai CD al à come premesse une ricercje che il Coro al à fat su lis espressions de musiche sacre “Patriarcjine” tramandade oralmentri tes glesiis furlanis: un corpus ben nudrît di melodiis che a compagnin di simpri in ca i tescj latins de Liturgjie; la stesse ricercje e à burît fûr, parie, ancje un mac di cjantis in lenghe furlane, imbastidis su la ande di chês par latin e che a son ae base dal repertori che o ripuartìn achì. A chestis ultimis, pe completece liturgjiche a son stadis zontadis, ancje composizions gnovis, ma imbastidis su la ande tipologjiche di chês de tradizion orâl e che, pe pluritât, no son altri che trasliterazions dal latin al furlan.
Il risultât e je une racolte che nus semee avonde organiche e si racomande par diviersis resons.
✽ 1. La ande contemplative spirituâl che a àn chestis composizions e che ur ven de parintât modâl cui antîcs cjants gregorians/aquileiês; ande procurade ancje de libertât ritmiche, che e slizerìs la impalcadure struturâl e le fâs plui svualatiche e meditade.
✽ 2. La disponibilitât che a ufrissin a la assemblee liturgjiche, di butâsi tal cjant, spartintsi – a carat de disposizion naturâl di cui che al cjante – “a plui vôs”, e ingropantsi in acuardis spontanis e primordiâi.
✽ 3. La atmosfere musicâl cjasandrine che a disvolucin, riproponint aiars e caratars stilematics che a navighin di simpri in ca tes glesiis come – massime une volte – tes cjasis e fin tai cjamps e tes beorcjis dal Friûl. Cui che al scolte, se al à vude la furtune di supâ il savôr crei de tradizion, si sint subit a cjase: i semee di vê simpri sintudis chestis cjantis, ancje se e je la prime volte.
✽ 4. Il fat che a son composizions fatis par cjantâlis e no dome scoltâlis, par vie de lôr inmediatece, che e invide e involuce. Une robe avonde rare, parcè che a voltis ancje i miôrs coros a semein fats a pueste par invidâ la int dome a scoltâ e duncje a tasê.
✽ 5. Lis peraulis di chescj cjants, fate ecezion comprensibil par cualchi espression devozionâl, come lis cjançonutis ae Madone, a son stretementri di rude tematiche bibliche-liturgjiche, escludint sdolcinaduris, sentimentalisims e teatralitât.
✽ 6. Dut chest materiâl al ven presentât dal Coro in maniere semplice, plane, popolâr, tune incision chv’e pues lâ ben ancje par tignî sù une prove cu la assemblee orant.
Par clarece si vise che tai doi CD a vegnin ripuartâts ancje cjants incidûts tes 5 musicassutis fatis in passât dal “Coro Rôsas di Mont”: pal gust di trasmeti e tignî cont, parie, dal sun, dal colôr e dal calôr de vôs di int che e à fate la piçule storie di chest grop e cumò no son plui a cjantâ cun nô, come Mosè, Gjulia, Erme, Lina, Germana… promovûts tun Coro plui alt!
Chest fat al spieghe, par altri, ancje cualchi râr câs che si presentin piçulis diferencis tra i tescj cjantâts e chei ripuartâts tes publicazions di riferiment.
I cjants a vegnin presentâts cun riferiment al ordin cronologjic des circostancis dal An Liturgjic. I numars si riferissin ae lôr colocazion tes publicazions di Glesie Furlane: HOSANNA e CJANTIS DI GLESIE DAL POPUL FURLAN. ❚
✒ Gjavât fûr dal librut de racuelte
Glesie furlane e presente il dopli cd “Cjantis di glesie dal Popul furlan” regjistradis dal Coro “Rôsas di mont” diret di pre ‘Sef Cjargnel............
Il Coro “ Rôsas di Mont” al da dongje une trentine di coriscj che a àn come lûc ideâl di riferiment e di ativitât la antighe Plêf di Guart (Davâr). Nassût a mieç dai agns setante dal secul stât, il Coro al à in atîf un biel repertori di musichis profanis che a van des espressions classichis dal baroc in ca, fin a chês popolârs furlanis.


text:
Il prin ministri Marjan Šarec e il ministri des financis Andrej Bertoncelj a àn presentât in Parlament ai 7 di Otubar il dissen di leç di belanç pal 2020 e pal 2021. Aben che al sedi previodût un ralentament de cressite economiche (il Pil al è cressût dal 4,1% intal 2018, intant che chest an l’aument al varès di jessi dal 2,8%, intal 2020 dal 3% e intal 2021 dal 2,7%) pai prossims doi agns il guvier sloven al à previodût une spese a nivei record: 10,35 miliarts di euros intal 2020 e 10,45 miliarts intal 2021. Si pontarà a otignî un surplus dal 1% dal Pil e a lâ indevant sul troi de riduzion dal debit public e viers la stabilitât e sostignibilitât de finance publiche a tiermin lunc, ancje cun intervents e riformis struturâls. Il ministri des financis al à sotlineât che lis dôs finanziariis a son stadis preparadis cuntune voglade al avignî, al benstâ e ae stabilitât, intant che il prin ministri al à evidenziât cemût che si sedi rivâts a un just ecuilibri jenfri disvilup e spese sociâl.
Jenfri i setôrs prioritaris a jentrin la sanitât, la ricercje sientifiche, la economie e il sisteme di difese e di sigurece, intant che lis risorsis plui grandis a saran destinadis ae istruzion e al sport, ae previdence sociâl e aes pensions. L’aument plui impuartant di spese al è invezit previodût pe ricercje sientifiche e pe societât de informazion. Dut chest par contribuî a miorâ la competitivitât e il valôr zontât de economie slovene.
Par chel che al inten i contribûts ai slovens di là dal confin e ator pal mont e la lôr ativitât, la propueste de manovre finanziarie e assegne al Ufici governatîf pertinent 9,5 milions di euros sedi pal 2020 sedi pal 2021 (a pet dai 8,63 di chest an).
Cumò la manovre e vignarà discutude intes comissions singulis e il guvier al varà timp fin ai 6 di Novembar par modificazions dal câs al test. Dopo un altri esam de bande de comission financis, i tescj finâi a varessin di vignî votâts in aule ae fin di Novembar. Nol varès di jessi nissun risi pe aprovazion, no cate lis tensions in cressite jenfri la maiorance e la Çampe (Levica) che fin cumò e à garantide la poie esterne al guvier Šarec. Ancje intal câs che la Çampe e decidedi di votâ cuintri de leç di belanç, la poie necessarie e varès di rivâ dal partît di diestre SNS (Partît nazionâl sloven) che al à za declarât di volê evitâ a ducj i coscj la pussibilitât che il belanç al vignedi infossât e che al coventedi par fuarce l’esercizi provisori che al taiarès i tancj invistiments necessaris. ❚
Tjaša Gruden


text:
Aprofondiment in 10 lezions su la storie economiche e sociâl dal Friûl tra il 1500 e il 1800.
Il volum al è realizât intal ambit dal progjet “Cognossince e promozion III – fonts statâi Leç 482/99” dal Consorzi Universitari dal Friûl, indreçât aes scuelis secondariis di secont grât.
Detais
Par cure di: Adriano Ceschia
Lenghe: furlan
An: 2006
Dal stes progjet:
1. Lis potenzialitâts dal teritori gjeografic dal FVJ inte produzion di energjie eletriche di fonts rinovabilis
2. Gjeologje e Paleontologjie ator di Preon
3. La Naratologjie
Achì sot lis lezions di aprofondiment.


text:
2 di Jugn
Il 2 di Jugn e je la 153° zornade dal Calendari Gregorian, (la 154° se l'an al è bisest). A mancjin 212 zornadis pe fin dal an.
AcjadimentsModifiche
In FriûlModifiche
Vie pal montModifiche
- 1946 - Referendum in Italie par decidi se continuâ a jessi une monarchie o deventâ une republiche. Cun 12.717.923 vôts cuintri 10.719.284 e vincj la republiche.
Nassûts vuêModifiche
Muarts vuêModifiche
- 1981 - Rino Gaetano cjantautôr talian
FiestisModifiche
In FriûlModifiche
Vie pal montModifiche
- Fieste de Republiche in Italie


text:
Pacuvi
Marc Pacuvi (par latin Marcus Pacuvius; Brindisi, atôr dal 220 p.d.C. - Tarant, atôr dal 130 p.d.C.) fo un poete e pitôr antîc roman.
BiografieModifiche
Nassût atôr dal 220 p.d.C. a Brindisi di une sûr di Eni, che forsit i fasè anche di mestri, al tacà a scrivi tragediis e a frecuentâ il circul dai Sipions a Rome, là che si cjatavin i inteletuâi plui modernis. Tal 140 al partecipà a un concors cun Aç, che al jere plui zovin; tal 133 al tornà in Pulie, a Tarant, là che al murì cirche tal 130.
Lis oparisModifiche
Lis tragediis di Pacuvi son sentenciosis e unevore torgulis e patetichis e a son plenis di efiets barocs e olsis lenghistichis, come la formazion di ardîts neologisims; in plui des undis ambientadis in Grecie, ind' butà fûr ancje une romane, il Pauli. Ciceron crodeve che al fos il miôr di ducj i tragediografs latins, ma ancje che nol dopràs masse ben la lenghe. Al componè ancje sataris cul stîl dal barbe Eni.
BibliografieModifiche
- Paolo Fedeli, Storia letteraria di Roma, Napoli, Ferraro, 2004
- Ettore Paratore, Storia della letteratura latina, Bologne, Sansoni, 1957
Leams esternisModifiche
- Pacùvio, Marco, treccani.it


text:
La niçule
O ai il terôr da lis niçulis.
No stoi cjacarant di niçulâsi, intindìnsi. Chel no mi passe nancje pal cjâf. E je propit la niçule ca mi spaurìs. Cun lis sôs cuardis picjadis, ca si movin insiemit come un binari dismenteât, copât da l’aiar, mi puarte simpri a pensâ al timp cal passe e a la muart. O ai cussì pôre ca no rivi nancje a movimi, cuant che viôt une.
A disin ca sedi une metafore de vite, la niçule. Si va su… si va ju… Sigûr, o pensi. Àn reson. Ma intant ch’a pensi cussì za mi ven tal cjâf che la metafore sedi un’altre.
La niçule si ferme. Simpri.
Par chel no voi mai tai zardins publics o ta chês fameis la che àn fruts. Plui di cualchi volte a mi è sucedût ti tacâ a cori di bot e sclop, nancje ca mi stes colant un arbul sul ju pe schene.
Jo lu sai, soi sigûr, ch’al è un moment, cjacari di un secont o doi, la che je si ferme. E soi sigûr, no sai parcè, che pal voli ch’al viôt che fermâsi, la vite e je finide.
Fin cumò o ai vût cûl, e no mi è mai capitât. Ma ancje sa stoi simpri atent, no rivi a fâ di mancul di pensâ, che chel fermâsi al podarès jessi platât dapardut.
Parcè? Voaltris no pensaressiso compagn?
Comments
-
25 Luglio 2008
finalmentri tu sês tornât, par fortune che al è http://macoragregador.blogspot.com/


text:
La Associazion di gjenitôrs Val dal Tiliment e je nassude intal 2012, volude di fameis dal comprensori dai comuns di Soclêf, Dimpeç, Preon, Fors Disore, Fors Disot e Sauris/Zahre. La volontât e jere chê di permeti a cui che al vîf in Cjargne, in contescj margjinâi dal pont di viste gjeografic, di podê cjatâ ocasions di benstâ e buinis relazions cence vê di fâ grandis distancis, dispès e di fat ostacul par grancj e picinins. In dì di vuê a son coinvoltis otante fameis sù par jù, e la associazion e ufrìs ativitâts par ogni etât: dai cors di lenghe ae orticulture, dai centris estîfs par fruts aes piçulis produzions locâls. E crôt che «se si vûl lâ lontan, si pues fâlu dome insiemi». ❚
C.P.
Fameis adun............
La Associazion di gjenitôrs Val dal Tiliment e je nassude intal 2012, volude di fameis dal comprensori dai comuns di Soclêf, Dimpeç, Preon, Fors Disore, Fors Disot e Sauris/Zahre. La volontât e jere chê di permeti a cui che al vîf in Cjargne, in contescj margjinâi dal pont di viste gjeografic, di podê cjatâ ocasions di benstâ e buinis relazions cence vê di fâ grandis distancis, dispès e di fat ostacul par grancj e picinins. In dì di vuê a son coinvoltis otante fameis sù par jù, e la associazion e ufrìs ativitâts par ogni etât: dai cors di lenghe ae orticulture, dai centris estîfs par fruts aes piçulis produzions locâls. E crôt che «se si vûl lâ lontan, si pues fâlu dome insiemi». ❚


text:
In Europe al è alc che si môf a pro de promozion dai dirits linguistics e de diversitât culturâl. Ai 18 di Jugn la Comission Culture dal Parlament European (PE) e à fat bon un document che al domande che a vegnin sapontâts l’insegnament, l’aprendiment e l’ûs des lenghis minoritariis. Al è il stampon di risoluzion su lis lenghis menaçadis e la diversitât linguistiche te Union Europeane, prontât de bande dal eurodeputât cors François Alfonsi. Il test al è jessût de Comission dopo de aprovazion di diviers emedaments. Tra chescj al è chel fat indenant di Izaskun Bilbao dal Partît nazionalist basc (EAJ-PNV) e di Ramon Tremosa di Convergéncia i Unió (CiU) in cont des politichis linguistichis di imersion a pro des lenghis mancul dopradis. La indicazion pai Stâts membris de UE e je chê di meti in vore une azion che ur permeti ai fruts di imparâ pardabon la lenghe propie a tacâ de scuele materne. La relazion e varà di jessi votade dal PE in assemblee plenarie tal mês di Setembar. Dal test a saltin fûr, tra lis altris, il ricognossiment dal plurilinguisim tant che un patrimoni par dute la Europe e la domande ae Comission Europeane di meti adun misuris legjislativis di pueste e previodi la viertidure di une linie di finanziament a pro des lenghis menaçadis pai agns 2014-2020.
Chê stesse domande di struments di tutele e di risorsis economichis specifichis e ven fate indenant di associazions e moviments. In ocasion dal so congrès, che si à davuelt dai 19 ai 23 di Jugn a Brixen/Persenon tal Tirôl dal Sud, la Union federaliste des nazionalitâts de Europe (FUEN) e à frontât propit chescj argoments: a son stadis fatis indenant la iniziative legjislative dai citadins de UE denant de Comission e la campagne di promozion e informazion «You are not alone», in cont di chel procès legjislatîf european.
Alc al ven fat ancje a nivel statâl, cemût che e mostre la aprovazion de bande des dôs cjamaris dal Parlament francês de gnove leç su la scuele, là che pe prime volte si ricognòs la esisetence des cussì clamadis lenghis regjonâls e si previôt il lôr insegnament e il lôr ûs intal orari curicolâr.
✒ Marco Stolfo
FRIÛL EUROPE. Lenghis e dirits, si môf la Europe e si movisi in Europe............
In Europe al è alc che si môf a pro de promozion dai dirits linguistics e de diversitât culturâl. Ai 18 di Jugn la Comission Culture dal Parlament European (PE) e à fat bon un document che al domande che a vegnin sapontâts l’insegnament, l’aprendiment e l’ûs des lenghis minoritariis. Al è il stampon di risoluzion su lis lenghis menaçadis e la diversitât linguistiche te Union Europeane, prontât de bande dal eurodeputât cors François Alfonsi. Il test al è jessût de Comission dopo de aprovazion di diviers emedaments. Tra chescj al è chel fat indenant di Izaskun Bilbao dal Partît nazionalist basc (EAJ-PNV) e di Ramon Tremosa di Convergéncia i Unió (CiU) in cont des politichis linguistichis di imersion a pro des lenghis mancul dopradis. La indicazion pai Stâts membris de UE e je chê di meti in vore une azion che ur permeti ai fruts di imparâ pardabon la lenghe propie a tacâ de scuele materne. La relazion e varà di jessi votade dal PE in assemblee plenarie tal mês di Setembar. Dal test a saltin fûr, tra lis altris, il ricognossiment dal plurilinguisim tant che un patrimoni par dute la Europe e la domande ae Comission Europeane di meti adun misuris legjislativis di pueste e previodi la viertidure di une linie di finanziament a pro des lenghis menaçadis pai agns 2014-2020.


text:
Parîs
Parîs (in francês "Paris" e in latin Lutetia Parisiorum) e je la capitâl de France e cjaulûc de viere regjon Île-de-France cumò Region Parisienne. Si cjate sul flum Sene e e à scuasit 2,2 milions di abitants. E je la capitâl mondiâl de mode e dal lus, e e je cognossude ancje come Ville Lumière al ven a stâi "citât di lûs". Cun dute la aree urbane e rive a plui di 11 milions di abitants. Il patron de citât e je Sante Gjenovefe, ch'e convincè Atile a sparagnâ la citât tal V secul.
Leams esternis[cambie | modifiche il codiç]
- (francês)(inglês) Sît uficiâl de citât


text:
In Slovenie chest an si celebrin i 145 agns dal principi dal cooperativisim. Lis primis cooperativis a son stadis fondadis di fat za inte seconde metât dai Votcent, cuant che – inte zone di Tolmin e in chê tor di Bohinj – a son stadis istituidis lis primis latariis sociâls, che ur son vignûts daûr pôc plui tart i prins istitûts di cooperatîfs di credit a Ljutomer e a Celje.
Cundut de lungje tradizion, il cooperativisim in Slovenie al è daûr a afermâsi e svilupâsi dome intai ultins dîs agns, forsit ancje par vie che lis ativitâts cooperativis a son chês che a àn savût reagjî miôr ae crisi e che si son dimostradis plui resistentis. Tantis a son fintremai nassudis tal puest di aziendis che no àn tignût bot ae crisi economiche e finanziarie che e à colpît in maniere pesante il paîs dal 2008 incà. Par ce che al tocje lis cooperativis agriculis e forestâls, che a son chês plui impuartantis di un pont di viste economic, i dâts a mostrin che dilunc de crisi a àn fintremai plui che dopleât il volum dai afârs. Cemût che a àn fat savê de Union des cooperativis de Slovenie e tant che ripuartât intun articul sul portâl de RTV Slovenija, la radio e tv di stât slovene, vuê une cooperative e prodûs in medie un volum di afârs di passe 10 milions di euros. Lis cooperativis, afiliadis ae Union, a produsin jentradis dal valôr di plui di 630 milions di euros ad an, che al corispuint al 83% des jentradis di dutis lis cooperativis slovenis.
Daûr dai dâts de Ajpes – la Agjenzie de Republiche di Slovenie pes evidencis publichis e pai servizis -, ae fin dal 2015 in Slovenie a jerin regjistradis 387 cooperativis, ativis in ducj i setôrs economics. Di pont di viste numeric, a prevalin ancjemò chês cun ativitâts comerciâls, intant che chês ativis intal setôr agricul, forestâl, itic e venatori a son 85, e tra chês 62 a son afiliadis ae Union des cooperativis de Slovenie. Il numar des cooperativis regjistradis al è però in aument costant: intal 2012 a jerin 304, 311 intal 2013 e 332 tal 2014, par citâ dome che i dâts dai ultins agns.
Lis cooperativis a rapresentin in Slovenie un anel impuartant de filiere alimentâr e il lôr rûl al risulte fondamentâl soredut inte aree rurâl, dulà che dispès a ufrissin ancje servizis di base.
Al infuartiment e ae afermazion dal cooperativisim ancje tant che valôr a àn contribuît dal sigûr lis disposizions normativis che a regolin il setôr. I rapresentants dal mont des cooperativis a stimin positive la legjislazion in materie e lis novitâts introdusudis in maniere progressive dal Stât. Al è stât facilitât l’acès a un ambient favorevul al disvilup de imprenditorie, e mioraments impuartants a son stâts metûts in vore ancje par ce che al tocje i bants publics e dut il sisteme dai incentîfs statâi e dal acès ai schemis di garanzie e di consulence. Lis cooperativis, cun di plui, a vegnin ecuiparadis dal Stât a chês altris aziendis istituidis daûr de leç su lis impresis economichis. Inte Union des cooperativis de Slovenie però a son convints che a sedin ancjemò margjins di miorament e a àn proponût za une serie di incentîfs, e tra chei cualchi disgravi fiscâl e la introduzion inte costituzion di une clausule su la impuartance dal cooperativisim e de imprenditorie sociâl. Secont l’Istitût di ricercje pe economie sociâl invezit, pas indenant si podaressin fâ stimolant la ocupazion midiant des cooperativis. Daûr dai analiscj dal Istitût, in Slovenie si continue ancjemò a cirî di produsi puescj di vore dentri des impresis classichis o cul lavôr autonom, intant che diviers paîs de Union europeane za di diviers agns a proponin politichis ocupazionâls incentivant lis personis a cooperâ.
Tjaša Gruden


text:
109 Namen gefunden
- Kaller Feldkirchen in Kärnten (1)
- kaltenbacher Feldkirchen in Kärnten (1)
- Kammer Feldkirchen in Kärnten (1)
- Kampl Feldkirchen in Kärnten (2)
- Kandolf Feldkirchen in Kärnten (1)
- Kanduth Feldkirchen in Kärnten (1)
- Kanzian Feldkirchen in Kärnten (3)
- Kapeller Feldkirchen in Kärnten (2)
- Karner Feldkirchen in Kärnten (2)
- Kärnten Feldkirchen in Kärnten (29)
- Kärntens Feldkirchen in Kärnten (3)
- Kärntner Feldkirchen in Kärnten (9)
- Kärntnermilch Feldkirchen in Kärnten (1)
- Karosserie Feldkirchen in Kärnten (1)
- Karpf Feldkirchen in Kärnten (1)
- Kassl Feldkirchen in Kärnten (4)
- Kastner Feldkirchen in Kärnten (2)
- Kattnig Feldkirchen in Kärnten (4)
- Katzian Feldkirchen in Kärnten (1)
- Kaufhaus Feldkirchen in Kärnten (1)
- Kaufmann Feldkirchen in Kärnten (1)
- KEG Feldkirchen in Kärnten (3)
- Kelz Feldkirchen in Kärnten (2)
- Kessler Feldkirchen in Kärnten (1)
- Keuschnig Feldkirchen in Kärnten (7)
- Kfz Feldkirchen in Kärnten (1)
- Kickl Feldkirchen in Kärnten (1)
- Kienberger Feldkirchen in Kärnten (5)
- KiK Feldkirchen in Kärnten (1)
- Kindergarten Feldkirchen in Kärnten (4)
- Kindergruppe Feldkirchen in Kärnten (1)
- Kinz Feldkirchen in Kärnten (1)
- Kircher Feldkirchen in Kärnten (2)
- Kirchner Feldkirchen in Kärnten (1)
- Klammer Feldkirchen in Kärnten (2)
- Klaus Feldkirchen in Kärnten (1)
- Klein Feldkirchen in Kärnten (4)
- Kleinfercher Feldkirchen in Kärnten (1)
- Klemenjak Feldkirchen in Kärnten (1)
- Klimbacher Feldkirchen in Kärnten (2)
- Klinger Feldkirchen in Kärnten (1)
- Knaller Feldkirchen in Kärnten (2)
- Knappitsch Feldkirchen in Kärnten (1)
- Knauder Feldkirchen in Kärnten (1)
- Knaus Feldkirchen in Kärnten (1)
- Knes Feldkirchen in Kärnten (9)
- Kniewasser Feldkirchen in Kärnten (1)
- Knödl Feldkirchen in Kärnten (2)
- Knoltsch Feldkirchen in Kärnten (1)
- Koch Feldkirchen in Kärnten (5)
- Köchl Feldkirchen in Kärnten (8)
- Köck Feldkirchen in Kärnten (3)
- Koffu Feldkirchen in Kärnten (2)
- Köfler Feldkirchen in Kärnten (1)
- Kofler Feldkirchen in Kärnten (11)
- Kogler Feldkirchen in Kärnten (25)
- Kohlbacher Feldkirchen in Kärnten (1)
- Köhler Feldkirchen in Kärnten (1)
- Kohlweg Feldkirchen in Kärnten (7)
- Kohlweis Feldkirchen in Kärnten (1)
- Kohlweiß Feldkirchen in Kärnten (4)
- Kolbitsch Feldkirchen in Kärnten (1)
- Kölbl Feldkirchen in Kärnten (2)
- Koller Feldkirchen in Kärnten (1)
- Kollinger Feldkirchen in Kärnten (2)
- Kölz Feldkirchen in Kärnten (4)
- Konrad Feldkirchen in Kärnten (3)
- Kopp Feldkirchen in Kärnten (1)
- Korp Feldkirchen in Kärnten (1)
- Koschier Feldkirchen in Kärnten (1)
- Koschu Feldkirchen in Kärnten (1)
- Köstenberger Feldkirchen in Kärnten (3)
- Kraiger Feldkirchen in Kärnten (1)
- Krainer Feldkirchen in Kärnten (3)
- Kramer Feldkirchen in Kärnten (4)
- Krameter Feldkirchen in Kärnten (1)
- Krammer Feldkirchen in Kärnten (3)
- Krampl Feldkirchen in Kärnten (2)
- Krankenhaus Feldkirchen in Kärnten (1)
- Krappinger Feldkirchen in Kärnten (5)
- Krassnig Feldkirchen in Kärnten (3)
- Krassnitzer Feldkirchen in Kärnten (4)
- Kratzwald Feldkirchen in Kärnten (1)
- Kraut Feldkirchen in Kärnten (1)
- Kraxner Feldkirchen in Kärnten (1)
- Kreiner Feldkirchen in Kärnten (2)
- Krendl Feldkirchen in Kärnten (1)
- Krenn Feldkirchen in Kärnten (1)
- Kreuter Feldkirchen in Kärnten (1)
- Kreutzer Feldkirchen in Kärnten (1)
- Kreuzschwestern Feldkirchen in Kärnten (1)
- Kriegl Feldkirchen in Kärnten (2)
- Kristan Feldkirchen in Kärnten (1)
- Kröll Feldkirchen in Kärnten (2)
- Kronawetter Feldkirchen in Kärnten (3)
- Kronegger Feldkirchen in Kärnten (3)
- Kropfitsch Feldkirchen in Kärnten (3)
- Krug Feldkirchen in Kärnten (5)
- Küchenstudio Feldkirchen in Kärnten (1)
- Kucher Feldkirchen in Kärnten (1)
- Kuchling Feldkirchen in Kärnten (1)
- Kugi Feldkirchen in Kärnten (1)
- Kühnel Feldkirchen in Kärnten (1)
- Kulterer Feldkirchen in Kärnten (1)
- Kummer Feldkirchen in Kärnten (1)
- Kupper Feldkirchen in Kärnten (2)
- Kurz Feldkirchen in Kärnten (1)
- Kurzbezeichnung Feldkirchen in Kärnten (1)
- Kutzer Feldkirchen in Kärnten (1)


text:
La sô designazion a diretore dal Ufici scolastic regjonâl e à metût dacuardi ducj, ma propit ducj. Patrizia Pavatti di fat e à une competence professionâl comprovade, che intai agns e je passade de programazion europeane, al coordenament dal disvilup dai progjets sul plurilinguisim, fintremai ae realizazion di iniziativis di integrazion dai sistemis scolastics, de mobilitât dai students e dai docents, e di lifelong learning, ven a stâi l’imparâ e l’inzornâsi tal cors di dut il percors di vite e di lavôr, che al è un dai obietîfs primaris de Union Europeane. La sô ultime fadie e je stade chê di dirigjente scolastiche tai ultins cuatri agns dal Convit “Paolo Diacono” di Cividât, une des scuelis plui innomenadis de regjon dulà che e à podût tocjâ cun man i problemis di ducj i ordins e i grâts de nestre scuele, des primariis aes superiôrs. ❚ (W.T.)
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
21 giugno 2007
Grazie a Carlo e Luca!
Chê altre sere o ai vût grant plasê e onôr di viodi in anteprime il tierç documentari di Farcadice, dedicât ae migrazion furlane (zone di Tor di Zuin) jù in Sudafriche (Umkomaas).
Compliments a Carlo Della Vedova e Luca Peresson che a àn fat un lavôr bielon e emozionant.
Te foto Carli cu la videocjamare e Luca impegnât te interviste.
Grazie Carli e grazie Luca par dut ce che o vês fat e par vêmi dade la ocasion di partecipâ a chest progjet! Grazie grazie grazie: mi vês fat un grant regâl, ma soredut lu vês fat a ducj i furlans!
Us visi che o podarês viodi "Farcadice: Umkomaas (Sudafriche)" a Felet ai 8 di Avost tal parc de Vile dai Tinins, in ocasion de iniziative di Cine sot des stelis. Us spieti a Felet.
Compliments a Carlo Della Vedova e Luca Peresson che a àn fat un lavôr bielon e emozionant.
Te foto Carli cu la videocjamare e Luca impegnât te interviste.
Grazie Carli e grazie Luca par dut ce che o vês fat e par vêmi dade la ocasion di partecipâ a chest progjet! Grazie grazie grazie: mi vês fat un grant regâl, ma soredut lu vês fat a ducj i furlans!
Us visi che o podarês viodi "Farcadice: Umkomaas (Sudafriche)" a Felet ai 8 di Avost tal parc de Vile dai Tinins, in ocasion de iniziative di Cine sot des stelis. Us spieti a Felet.
Nessun commento:
Iscriviti a: Commenti sul post (Atom)


text:
In Austrie la sierade pal Covid e je stade dispietade tant che la nestre, ma ve che un paîs civîl e evolût al à cirût di dâur un jutori ai citadins pe lôr clausure. Il guvier austriac, dutun cu lis cjamaris di cumierç, al à metût sù un vêr centri comerciâl virtuâl, il “Kaufhaus Österreich” (o ben “Grant Magazen Austrie”), un portâl online che dutis lis buteghis a podaran vê man. Idee bielonone, se o cjalìn che ca di nô a son areis (pensìn dome ae Cjargne) là che nol esist un supermarcjât che al puarti la spese in cjase dai clients! E ancjemò plui biele, tignint cont che la intenzion e jere ancje chê di judâ lis ativitât comerciâls intun moment une vore imberdeât. Cun di fat, tant che o vin za pandût, cualsisei buteghe sul teritori e pues fâ part dal portâl e proferî la sô marcjanzie online.
◆ Par comprâ alc, il procediment al è cetant sempliç: marcâ la categorie produtive, cjatâ la buteghe locâl, ordenâ la marcjanzie… Epûr, al somee che nol sedi lât dut pe miôr. Ben clâr che la cuistion e je stade cjatade une vore positive dai austriacs, che a àn provât daurman a fâ un zîr in chest centri comerciâl. A àn provât ancje i miei amîs di Viene, obleâts al “smart-working” e lâts a parâsi in campagne par scjampâ dal virus.
A dispiet de lôr paronance des tecnologjiis digjitâls, il risultât al è stât in cualchi câs dut di ridi. Si sa che i austriacs a lein plui di nô, e cuâl regâl miôr alore pe viele mari, par un Nadâl in sierai, se no un libri? Di là di dut, no son fastidis di misuris e al è l’ideâl di comprâ online: fracant su la vôs “libris”, la prime sielte e je jenfri “gadgets par oms” e “gadgets par feminis”. Si pues pensâ ae conturbie! Alore bisugne stâ atents al titul, se no cuissà ce che i rivarà ae mame! Al è come lâ a cirî un pâr di scarpis, jentrâ intune scarparie e jessî cui crostulins pai gjats.
◆ No cate che i miei amîs a sedin austriacs DOC, a son cetant matarans e a àn cirût cualchi sclariment a dut chest: che e sedi une bale, une fate di “candid camera” digjitâl? O pûr, un tentatîf di savoltâ i valôrs dal consumisim che nus à fats sclâfs? Salacor un mût par fânus capî ce che al varès di jessi il vêr Nadâl, stant che nancje il lunc sierai al è rivât adore a fânusal capî?
◆ I rimarcs a son stâts indreçâts soredut sui timps falâts de iniziative, che e je rivade cun mês di ritart: il sît al è stât presentât ai 30 di Novembar, cuant che i austriacs, par usance, a scomencin bielzà in Otubar a fâ lis compris di Nadâl e ancje il “Vinars neri” (si disial cussì?) al jere aromai passât. Ma la critiche plui a pinel e je che cheste pensade e varès di jessi stade fate intant de prime sierade e chest al varès lassât il timp par sfrancjâle pe miôr, e rivâ cumò cuntun sisteme pardabon eficient e in stât di sodisfâ lis dibisugnis dai utents: sedi i piçui buteghîrs fruçâts inte lôr economie, sedi i clients, scanâts di cheste presonie cence fin.
◆ Al reste dut câs il fat che, di là des pecjis e des lacunis mostradis, la pensade e je propit gjeniâl par lâ incuintri – si ben che cun ducj i limits che o vin vût dit – aes economiis locâls: une idee che ancje nô o podaressin cjapâ tant che esempli, se no a nivel talian, almancul in regjon, stant che sul nestri teritori o vin lis miôr aziendis informatichis par disvilupâ il software.
◆ O pensìn che bisugnarès fâ rivâ une copie di chest numar de “Patrie” ai nestris governants. Cuissà po che no ur vegni chê di copiâ la idee! ❚
AUSTRIE. Kaufhaus ÖsterreichBarbara Cinausero
In Austrie la sierade pal Covid e je stade dispietade tant che la nestre, ma ve che un paîs civîl e evolût al à cirût di dâur un jutori ai citadins pe lôr clausure. Il guvier austriac, dutun cu lis cjamaris di cumierç, al à metût sù un vêr centri comerciâl virtuâl, il “Kaufhaus Österreich” (o ben “Grant Magazen Austrie”), un portâl online che dutis lis buteghis a podaran vê man. Idee bielonone, se o cjalìn che ca di nô a son areis (pensìn dome ae Cjargne) là che nol esist un supermarcjât che al puarti la spese in cjase dai clients! E ancjemò plui biele, tignint cont che la intenzion e jere ancje chê di judâ lis ativitât comerciâls intun moment une vore imberdeât. Cun di fat, tant che o vin za pandût, cualsisei buteghe sul teritori e pues fâ part dal portâl e proferî la sô marcjanzie online.


text:
Di Vile di Cjargne ae capitâl taliane a pît. 665 chilometris in 21 dîs par “un percors di vite”, al dîs Gianpietro Donada. Alpin, classe 1975, al è partît aes 7.55 dal prin di Jugn di cjase sô a Vile – la coincidence e vûl propit che e sedi in vie Rome – cun destinazion Altâr de Patrie.
◆ “La idee e je nassude tal Setembar passât, a 25 agns dal gno congjêt militâr; o ai sintût la dibisugne di fâ alc. Ae base, motivazions personâls, il desideri di puartâ un graciis ai zovins militârs impegnâts inte operazion “Stradis siguris” e un salût al Vitorian, ai muarts de vuere, a chel cadavar dentri dal monument dal Soldât no cognossût, daûr de sielte di une mame di Aquilee” al conte. E cussì Donada, cjâf grup de sezion Ana, si alene. Une preparazion meticolose: la partence e je previodude par Març, ma e rive la pandemie. “Dut si è fermât, però no ai molât. O soi lât indenant cui alenaments: prime la cyclette tal tinel, dopo lis cjaminadis a 500 metris di cjase, fin in Jugn, cuant che o ai rivât adore a partî”. O ai cjaminât lant daûr des indicazions di Google Maps, cun su pal cjâf la plume dai Alpins. Prime tape Sant Denêl, dopo Cjasarse, La Mote su la Livence, la Plâf e duncje la strade Romee fin a Ravene. “Di li o soi rivât a Cesene, o ai passade fûr la Umbrie, il parc de Marcigliana e o soi jentrât a Rome de vie Nomentana, rivant propit a Porta Pia”. Un viaç in solitarie, cun disinfetant e mascarute inte Italie traumatizade dal Covid, ma simpri solidarie. “O ai pensât dispès ai tancj muarts bessôi, aes lôr fameis”. Un salût militâr devant dai monuments ai muarts dilunc dal percors, e dopo l’Altâr de Patrie: “O soi lât sù pe scjalinade corint. Dopo trê setemanis, un minût di leture de preiere, une emozion enorme”. Nol jere un pelegrinaç ma al à fat tape ancje a San Pieri, e dopo si è fat un regâl gastronomic te capitâl cuntun tris di paste “cacio e pepe, matriciana e carbonara” parcè che “la mangjative e je culture”. Al è tornât dongje in tren fin a Udin, po di li a Tumieç in machine cuntun amì e l’ultin toc di strade a pît fin a Vile, dulà che lu spietavin i siei afiets e il so amât pastôr belghe. Nissun disconfuart e, ancje se inte fadie, la ciertece di stâ ben parcè che “cuant che une strade e finìs e devente un pas”. ❚


text:
✽✽ I nemîs de autonomie no son stupits e a movin lis lôr pedinis su scachieris diviersis. In chest moment particolâr de vite politiche taliane a aprofitin de situazion, fasint cressi la pression su doi aspiets: chel culturâl e chel istituzionâl.
✽✽ Intal prin câs si amplifichin in ogni ocasion lis manifestazions di italianitât. Il svolt salvinian al jude no pôc, midiant dal abandon di ogni ipotesi federaliste e cul assorbiment, la identificazion totâl in cualsisedi rivoc nazionalist. Al bastarès il sproc eletorâl “Prima gli italiani” a sclarî lis posizions di cumò de Leghe; ma, sot sot, il pericul incombent pal popul furlan al rive dal meti in bande, e dispès cun dispresi ancje volgâr e violent, ogni diversitât: vuê il forest, doman cui che al fevele une lenghe minoritarie, cui che al difint une storie e une tradizion che no coincidin cui canui de love romane e dai siei cjantôrs. ✽✽ Che i fassiscj di Casa Pound a decidin di celebrâ a Triest, cuntune manifestazion nazionâl, il centenari de “vitorie de Italie inte Grande Vuere” al sune tant che provocazion bande la nestre storie, la nestre int. La tragjedie e devente comedie e e impon sui nestris cjâfs la sô cjame di muart e di nostalgjiis reazionariis. E pâr che e vueli dînus: «Si freìn di voaltris, dai vuestris corots e des distruzions, des miseriis che o vês patît parcè che…Vive la Italie! Patriotarde, savoiarde, republichine e republicane, di diestre e di çampe, ma simpri Italie. E voaltris no sês nuie».
✽✽ In tiermins mancul belicôs, ma no mancul sordins e pericolôs, si movisi sul plan istituzionâl. O crôt che tancj a vedin notât cemût che di cualchi mês, i assessôrs regjonâi di cumò no pierdin ocasion par declarâ che lis riformis a puedin jessi puartadis indenant dome in colaborazion cul Venit. La triestine Rosolen si sburte fin in Lombardie par domandâ la autonomie scolastiche, come se la nestre specialitât bessole no bastàs a rivâ a un risultât. Plui sclete la assessore ae Culture che cence nissune vergogne e anunzie l'”An Leonardian”, che dutis lis struturis periferichis a varan di sotstâ a chel intai lôr programs.
✽✽ Ae ponte plui alte di cheste logjiche “al ribàs, fin al anulament”, al rive Riccardi che, tra lis riis, al sugjerìs di tornâ sot de ale protetore dal guvier centrâl par ce che al tocje la sanitât: chel model di autonomie che dute Europe nus invidiave al è lât a tocs par colpe di cui che al à guviernât intai ultins decenis, e cumò si dâi ae autonomie la responsabilitât.
✽✽ Cemût vino olsât a programâ lis nestris vitis difûr dal centralisim roman, ce pensavino di otignî rivendicant lis nestris capacitâts di vore, professionâls e di onestât? Volevino forsit l’autoguvier?
✽✽ Iludûts, al pâr che a vuelin dînus, o sês stâts e o restarês dome che i “Ultins”, pronts par jessi imolâts sui altârs de lôr Patrie, chê che i plâs a Salvini e, se al tornàs al guvier, ancje al Pd.
La marcje di Casa Pound e je dome che l’aperitîf. ❚
Dree Valcic
(L)INT FURLANE. La strategjie dal ragn............
✽✽ I nemîs de autonomie no son stupits e a movin lis lôr pedinis su scachieris diviersis. In chest moment particolâr de vite politiche taliane a aprofitin de situazion, fasint cressi la pression su doi aspiets: chel culturâl e chel istituzionâl.


text:
interviste a Sandri Carrozzo:
Serling, lavorā cu la lenghe furlane
Il Diari (2008).
La Serling e je nassude di un pōcs lavoradōrs avonde zovins, ma che si impegnavin za di agns tal setōr de lenghe furlane cul intindiment di meti adun e di fā cressi lis competencis intune situazion professionāl stabile e che ur permetčs di lavorā tal setōr che ur interessave. Di fat, prin dal 2001, la uniche struture che e deve lavōr stabil plui o mancul in chest setōr e jere Informazion Furlane, che e gjestģs Radio Onde Furlane. Pal rest i operadōrs linguistics furlans a vevin di puartā indevant la lōr ativitāt come secont lavōr o tal timp libar, robe che par altri no judave nancje a rivā a une cualitāt professionāl. Nō o lavorģn su diviers setōrs de lenghe furlane e cun diviers progjets: cualchidun al da in curt ancje une rispueste economiche, altris a son un invistiment su la inovazion. Di fat la Serling no lavore mai cuntun contribūt public diret, ma dome e ven paiade daūr dal servizi che e furnģs: cheste e je une grande novitāt tal mont de lenghe furlane.
discjame l'articul in formāt *.pdf
Sandri Carrozzo:
Cualchi peraule di introduzion prime dal studi de lenghe furlane di riferiment e de grafie uficiāl
www.serling.org (2008).
La coinč o lenghe comune, lenghe standard o lenghe di riferiment, e je il model de lenghe scrite, in cualchi cās ancje fevelade, che e fās di riferiment par une comunitāt linguistiche. Ducj i sistemis linguistics che a ąn di vź une uficialitāt e che a ąn di jessi insegnadis tes scuelis a ąn un lenghe comune. La coinč taliane e je derivade dal toscan, chź spagnole dal castilian, chź todescje dal alt todesc e v.i.. Ancje par furlan e je une coinč che si fonde sul model dal furlan centrāl. La coinč leterarie furlane e je esistude almancul dal Sietcent. A inventā, cence savźlu, la coinč al ą di jessi stāt il liric Ermes di Colorźt (1622-1692) che, jessint cetant calcolāt dai poetis furlans vignūts dopo di lui, al č stāt cjolt di model no dome pes formis, ma ancje pe lenghe. Cussģ ancje poetis e scritōrs furlans che no fevelavin varietāts centrāls a ąn tacāt a doprā la coinč cence nissune pression esterne des istituzions, che di fat nancje no jerin.
discjame l'articul in formāt *.pdf
Sandri Carrozzo:
Furlan e iperfurlan (o furlan iperpūr)
www.serling.org (2007).
Cjalant altris lenghis minorizadis, e ancje cualchidune maioritarie, si viōt che la plui part e je passade par une fase iperpuriste: dal sigūr no je une colpe di cui che al ą inventāt sistemis dal gjenar par esaltā diferencis e contrascj, ma ben al č un efiet di ciertis situazions sociopolitichis, che in Friūl a son finidis e che in ducj i cās il furlan al pues lassā indaūr. Ai furlans ur covente une lenghe di riferiment cun regulis che a rispietin il compuartament naturāl de lenghe e no che a esaltin cualchi aspiet superficiāl par deformāle in maniere arbitrarie e disecuilibrade.
discjame l'articul in formāt *.pdf
Sandri Carrozzo:
Lenghe e culture furlane o lenghe furlane e culture?
www.serling.org (2007).
Al covente che ancje la societāt furlane e lis sōs struturis prin di dut tal mont culturāl, a imparin a distingui il concet di lenghe e chel di culture, e che si viodi che tal plan de ativitāt si pues leā chescj doi elements, ma che nol č un oblic e che in cierts cās al č fintremai un dam: cemūt che nus insegne la esperience une leē gnove pe tutele dal furlan e podarą funzionā dome se no fevelarą plui di lenghe e culture furlanis ma dome di lenghe furlane.
discjame l'articul in formāt *.pdf
Sandri Carrozzo:
Riflessions par une planificazion linguistiche de lenghe furlane
www.serling.org (2007).
Il concet di planificazion linguistiche al č avonde pōc cognossūt des personis, ancje di nivel culturāl alt, tal ambient politic talian: pe culture uficiāl taliane la situazion linguistiche no ven determinade de politiche, ma e va daūr di compuartaments naturāi. Cheste ilusion e derive dal fat che tai ultins agns la planificazion linguistiche taliane e ą formis mimetichis, ma la realtāt e je une vore diferente: intes societāts complessis la situazion linguistiche e va daūr di une planificazion, compagn che la situazion urbanistiche, industriāl, agricule, ambientāl, economiche e v.i.
discjame l'articul in formāt *.pdf
Sandri Carrozzo:
Paolo e Francesca voltāts par furlan
www.serling.org (2006).
In chest scrit no je la pretese di fā un tratāt di tradutologjie, ma dome si vūl mostrā esemplis di cemūt che si pues frontā in maniere diferente un unic test e segnā lis soluzions che a confasin di plui al cās. Inte didatiche e inte pratiche de traduzion comparā plui versions di un stes toc al č un dai imprescj che dal sigūr a judin di plui a cjapā cussience des sieltis, de lōr coerence e di trop che si confasin al origjināl.
discjame l'articul in formāt *.pdf
Sandri Carrozzo:
Zuan Lurinēon tradutōr dal latin
www.serling.org (2006).
In chest scrit si vūl presentā la figure di tradutōr dal latin al furlan di Zuan Lurinēon, une des figuris di ponte dai inteletuāi furlans de prime metāt dal Nūfcent. Il Lurinēon al č salacor il prin tradutōr furlan di une lenghe classiche a fā restā i elements de poesie in ordin tal lōr puest e in cheste tecniche al reste un esempli ancje par chei che vuź a voltin poesie des lenghis classichis.
discjame l'articul in formāt *.pdf
Sandri Carrozzo:
Di VIDEO a viōt e di CREDO a crōt: une ipotesi di derivazion
www.serling.org (2006).
Lis formis verbāls viōt e crōt, derivadis dal latin VIDEO e CREDO, a dan problemis di interpretazion par ce che al tocje il lōr disvilup fonetic partint dal latin.
discjame l'articul in formāt *.pdf
Sandri Carrozzo:
Planificazion linguistiche intal mont de sanitāt
intervent public (2005).
La sanitāt e la salūt a son un dai prins interčs dal individui e de societāt cjapade tal sō complčs, duncje il mont de sanitāt e de salūt al scuen jessi un dai elements fuarts di une planificazion linguistiche pal recupar e pe cressite des lenghis minorizadis. Cun di plui propit tal mont de salūt si pues viodi une vore a clār che i valōrs dal plurilinguisim e il recupar e il disvilup di lenghis minorizadis no son il balin di cualchi inteletuāl, ma ben che a puedin vź une cjadene di efiets positīfs par dute la societāt.
discjame l'articul in formāt *.pdf
Matteo Fogale, Carlo Cecchini:
Une esperience di plurilinguisim inte didatiche de matematiche
Gjornāl Furlan des Siencis - Friulian Journal of Science, Udin (2004).
Il plurilinguisim puedial judā la didatiche de matematiche? E il lengaē matematic puedial judā tal modificā la percezion des lenghis minorizadis? O presentarģn in curt i risultāts di une piēule esperience didatiche che si č davuelte intune scuele superiōr che si cjate intune zone bilengāl (furlan-italian), dulą che si č cirūt di studiā lis oportunitāts che une prospetive plurilengāl al insegnament de matematiche e pues vierzi.
discjame l'articul in formāt *.pdf
Sandri Carrozzo:
Modei di lenghe scrite e imprescj linguistics
Gnovis Pagjinis Furlanis (2004).
Scrivint par furlan il pericul di doprā la lenghe cence armonie e di strassomeāle al č, in chest moment storic, une vore fuart, stant che scrivi e componi no son facoltāts naturāls, ma ben tecnichis e che si imparin, e il puest plui impuartant li che si cjapin sł chescj elements te nestre societāt al č la scuele. La scuele za di plui di un secul e ą imponūt in Friūl dome la lenghe taliane e e ą sierāt la puarte ae lenghe furlane, lassant magari viert, dome in sfese e dome in cualchi cās fortunāt, un barcon. Sperant che lis robis tal mont de istruzion a ledin in miōr, massime in gracie des normis di tutele des lenghis minoritariis, si pues cjalā ce che al sucźt te produzion scrite furlane dai ultins agns.
discjame l'articul in formāt *.pdf
Sandri Carrozzo:
Liniis pe formazion dai neologjisims furlans
Sot la Nape (2004).
La formazion dai neologjisims te lenghe furlane, come par cualsisei lenghe e massime pes lenghis minorizadis, e je un dai fatōrs plui impuartants pe tutele e pe evoluzion de lenghe. Cheste e je une des ativitāts che a coventin regoladis di une politiche linguistiche atente e ordenade se si vūl che no nassin e che no si slargjin modei linguistics falāts, che a fasaran un dam al furlan.
discjame l'articul in formāt *.pdf
Sandri Carrozzo:
La elaborazion resinte di imprescj lessicografics furlans
Sot la nape (2003).
Viodude la mancjance di un dizionari di alt nivel in grafie uficiāl e in lenghe standard il Centri Friūl Lenghe 2000 (CFL 2000), un consorzi formāt de Universitāt dai Studis di Udin e di diviersis associazions ativis intal setōr de lenghe furlane, al č nassūt juste apont par meti in vore cheste sorte di lavōr rispuindint cussģ a un sburt dai orghins di politiche linguistiche de Regjon Autonome Friūl Vignesie Julie.
discjame l'articul in formāt *.pdf
Carli Pup:
Lą che la scuele si clame ikastola
Il Nuovo Friuli - Il Gnūf Friūl (2002).
Lis ikastolas (scuelis dulą che linsegnament al ven fat par basc) a ąn rapresentāt un model impuartant par tantis des realtāts minorizadis de Europe lą che linsegnament de e in lenghe locāl al č bandīt o contrastāt a fuart des scuelis publichis. Pensģn aes calandretas ocitanis, aes diwan bretonis o, cence lā masse lontan, ae esperience dal Istitūt di Sant Pieri dal Nadison lą che la volontāt e i sacrificis de int a ąn imbastīt un servizi che il Stāt e la scuele publiche si refudavin di dā. Cemūt sono organizadis e cemūt funzionino lis ikastolas? Jal vin domandāt a Edurne Arruti, diretore de Mariaren Bihotza Ikastola di Donostia, ta cheste interviste realizade ai 29 di Otubar dal 2001.
discjame l'articul in formāt *.pdf
Dizionari ortografic Furlan. Plui di 38.000 lemis dal talian al furlan e dal furlan al talian. Grafie uficiāl e lenghe furlane di riferiment. Comprilu ca di noaltris!
Cors di grafie furlane. Une formulazion clare e sintetiche des regulis di grafie uficiāl de lenghe furlane, cun esercizis e soluzions e un cd par i detāts. Comprilu ca di noaltris!
email: info@serling.org
tel. / fax : +39 0432 649131
p.i. 02203350307


text:
Pardut il Friûl, ancje par vie de pôre dai atentâts, a son passâts in chescj mês estîfs miârs e miârs di turiscj, in maiorance forescj che – dispès pe prime volte – si son cjatâts a contat cu la nestre realtât.
**Une realtât – inte maiorance dai câs – tibiade, par ce che al rivuarde la cognossince, de universalitât di Vignesie, di un gjeneric Nordest, misteriôs par tancj talians.
**In cheste vetrine espositive de nestre ufierte turistiche e slûs, al è propit il câs di dîlu, tant che uniche perle, la iniziative che la nestre riviste – in graciis dal cjalâ lontan de Provincie di Udin – e à metût in at par fâ capî ai nestris vacancîrs che pardabon a jerin “ospits di int uniche”, cemût che al diseve un vecjo messaç promozionâl de Regjon.
**Unics tant che chê lenghe furlane che a podevin cjatâ scrite e stampade su chês pagjinis, suntun gjornâl vêr, intes struturis ricetivis no dome alberghieris, là che si cjatavin a stâ.
**Un segnâl fuart par fâ savê che a jerin devant di un popul cuntune storie milenarie, une culture ancjetant curiose e particolâr: une imagjin insume divierse di chê omogjeneizade e superficiâl che par solit a cjatin fûr intes campagnis publicitariis, intai depliants regjonâi e in masse vuidis.
**Un progjet smirât, no une difusion a ploie di un volantin che si pues dismenteâ, ma un “souvenir” particolâr di meti te valîs, di puartâ a cjase e di mostrâ ai amîs: cheste e je promozion par un bacin di utence che simpri plui al cîr feriis diviersis, particolârs, sioris di un pont di viste culturâl e sociâl.
**Dulà che e conte la esclusivitât, che e sedi antropologjiche, naturâl o enogastronomiche. E i coscj a rapresentin un aspiet di ogni iniziative.
**La domande che o fasìn duncje al Pd, incagnît opositôr de delibare provinciâl di contribût, se no fos stade la “Patrie”, cence l’intervent de Provincie a colaborâ cui gjestôrs di albierc, cuale iniziative, cuâl program si varessial presentât intal setôr turistic bon di valorizâ, di sostignî la lenghe furlane tant che valôr zontât de ufierte turistiche?
**Se di no, al è dibant fâ cunvignis su lis lenghis minoritariis, cjantâ i lauts di ARLeF e Filologjiche, cuant che dopo si alcin mûrs cuant che il furlan al devente realtât vive e propositive.
di Dree Valcic
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Vie pes elezions plui resintis, che a son stadis tal Ream di Spagne e tal Stât francês, i eletôrs a àn mostrât di preseâ chês listis e chei candidâts che a àn mostrât plui atenzion e plui sensibilitât viers des cuistions che a tocjin identitâts, dirits, autoguvier e teritori.
◆ Chest element al è saltât fûr a fuart in ocasion dal vôt “autonomic” dai 12 di Lui stâts inte Comunitât autonome basche (CAB) e in Galizie, cu la afermazion des fuarcis politichis nazionalitariis, autonomistis o indipendentistis. In chel che al è il cûr dal Paîs Basc – che di chel a fasin part, plui in gjenerâl, ancje la Comunitât forâl de Navarre e i teritoris dal Iparralde, che impen a son sot de France – di une bande al à confermât la sô egjemonie il Partît nazionalist basc (EAJ/PNV) e di chê altre e je stade une incressite di vôts e di seçs di Euskal Herria Bildu (EH Bildu). La coalizion nazionalitarie di çampe alternative e indipendentiste, di fat, e passe di 18 a 22 seçs cun plui dal 27% dai consens (intal 2016 e veve il 21,04%) e cuntune incressite di vôts in tiermins assolûts (+ 25 mil), intant che la storiche formazion autonomiste e centriste e passe di 28 a 31 seçs, concuistant cuasi il 39% dai consens (intal 2016 e je rivade a cuote 37,2%), ancje se cun sù par jù 50 mil vôts in mancul rispiet aes elezions “autonomichis” di cuatri agns indaûr.
◆ In dut a son 53 i deputâts nazionalitaris, ma EH Bildu al restarà ae oposizion e il guvier autonomic al tornarà a jessi fat cu la poie di EAJ/PNV e dai socialiscj (PSE-EE, afiliazion “regjonâl” dal PSOE), che si confermin la tierce fuarce de CAB, stant che a passin il 13% e a zontin un seç ai 9 concuistâts cuatri agns indaûr, intant che lis diestris “spagnolistis” a pierdin vôts e rapresentance. Chest al vâl pe liste unitarie di Partît popolâr (PP) e Ciudadanos (C’s) (che e sbrisse dal 12,5% al 6,8% e di 9 a 5 deputâts) e ancje pai neofranchiscj di Vox, che a vuadagnin vôts rispiet al 2016, ma a ‘nt pierdin a pet des politichis dal 2019: cundut achel, daûr de division dai seçs jenfri lis trê provinciis (Bizkaia, Gipuzkoa e Araba), cul 2% a rivin fintremai a vê un deputât.
◆ Ridimensionament fuart ancje pe coalizion progressiste tra Podemos e Izquierda Unida (Elkarrekin Podemos), che e passe dal 15% ae 8% e di 11 a 6 seçs, paiant lis sôs contradizions di fuarce di guvier a Madrid. I va ancjemò piês al so corispondent galizian (Galicia en Común), che nol rive nancje al 4% e che al reste fûr de assemblee regjonâl. La plui part dai siei vôts a passin al Bloc nazionalist galizian (BNG), fuarce progressiste e indipendentiste, che e cjape il 24% dai consens e 19 seçs (intal 2016 al jere al 8% e a ‘nt veve 6).
◆ La afermazion dal BNG e je ancjemò plui eclatante di chê di EH Bildu. Lis dôs fuarcis a àn in comun il posizionament politic, la atenzion pes cuistions identitariis e pai dirits sociâi e il fat di vê vût tant che candidadis di ponte dôs feminis plenis di snait: la galiziane Ana Pontón e la basche Maddalen Iriarte.
◆ Ancje in Galizie i socialiscj a àn rivât a tignî bot, tant che tierce fuarce, cun di plui al à tornât a vinci il PP, che si conferme ancjemò partît di maiorance assolude, cul 48% dai consens e cun 41 seçs sui 75, lassant a bocje sute Vox e C’s. In cualchi maniere al è ancje chel un dât “identitari”, cundut che al rapresente une identitât galiziane “minorizade” e “dipendentiste” daûr di chel scheme che in Friûl si palese te idee di “piçule patrie”.
◆ Segnâi interessants a rivin ancje dal secont turni des elezions municipâls intal Stât francês, che al è stât ai 28 di Jugn, cu la afermazion significative di coalizions progressistis, marcadis de presince di listis e di candidâts verts e là che a àn vût une presince significative – parie cui risultâts – ancje espressions politichis teritoriâls e nazionalitariis, autonomistis e indipendentistis.
◆ Al è sucedût in particolâr intal Paîs Basc dal Nord, là che la coalizion EH Bai e veve vût bogns risultâts ancje tal prin turni in Març, cu la concuiste, tra lis altris, des aministrazions di Uztaritze, Ziburu, Urruña e Itsasu, e inte Corsiche, che e je guviernade a nivel regjonâl di une coalizion tra autonomiscj e indipendentiscj, là che in continuitât cul prin turni – marcât par esempli de afermazion di Jean-Charles Giabiconi intal municipi di Biguglia, ae vuide di une coalizion civiche e progressiste – a son stadis la conferme dal sindic Pierre Savelli a Bastia e la afermazion dai candidâts autonomiscj Jean-Christophe Angelini e Angéle Bastiani, un a Porti Vechju e chê altre a Lisula. Cun di plui, a àn partecipât ae afermazion di coalizions teritoriâls progressistis, tra prin e secont turni, i autonomiscj bretons de UDB, chei ocitans di Paìs Nóstre e chei alsazians di Unser Land, che a àn sostignût ancje la elezion de gnove sindiche di Strasburc, Jeanne Barseghian. ❚
Elezions tal Ream di Spagne e tal Stâts francês, bogns risultâts di autonomiscj e indipendentiscjMarco Stolfo
Vie pes elezions plui resintis, che a son stadis tal Ream di Spagne e tal Stât francês, i eletôrs a àn mostrât di preseâ chês listis e chei candidâts che a àn mostrât plui atenzion e plui sensibilitât viers des cuistions che a tocjin identitâts, dirits, autoguvier e teritori.


text:
Un sium che al devente realtât o salacor dome une puare inlusion? A sintî i sorestants de nestre Regjon, di cumò indevant il furlan al podarà jentrâ intes nestris scuelis no di scuindon, come che al è stât fin cumò, ma dal puarton principâl e in maniere dal dut legjitime. Lu dîs l’assessôr ae istruzion e formazion de Regjon Friûl Vignesie Julie Roberto Molinaro intal presentâ l’imprest legjislatîf che al covente di plui par dâ dignitât di materie di studi e di metodi didatic a une lenghe che fin cumò la scuele taliane e à simpri refudât, se no a peraulis, almancul tai fats. Si trate dal Regolament pe atuazion de leç regjonâl 29/2007 inte part che e inten la sô aplicazion intes scuelis di ducj i ordins. Difat la leç e previôt la pussibilitât, fin cumò une vore limitade, di insegnâ la marilenghe e in marilenghe ancje tes scuelis superiôrs, in particolâr al Liceu.
I CONTIGNÛTS DAL REGOLAMENT_Ma anìn par ordin e viodìn ce che al previôt chest impuartant document fat bon in vie preliminâr de zonte regjonâl. Intant si fâs bon il principi che la lenghe e va insegnade des maternis fin a dut il cicli de istruzion. O stin fevelant (purtrop) di fruçôns, 30 oris di insegnament di furlan par an tes maternis, elementârs e mediis: ancje mancul (20 oris par an) aes superiôrs, dulà che fin cumò dut câs il furlan al podeve jentrâ dome in progjets sperimentâi come il CLIL, l’insegnament di un modul didatic doprant la marilenghe come veicolâr. A ben viodi, duncje, si tratarès di un inviament une vore significatîf pe dignitât di materie curicolâr che al regalarès ae marilenghe.
NO DOME SCUELE_ Une grande novitât e je ancje chê che la sielte dal insegnament dal furlan e vignarà fate dome une volte, al moment de prime iscrizion dal frut a scuele: nol coventarà plui tornâ ogni an a pandi la voie di fâ studia la marilenghe ai nestris fruts, e cheste e je pardabon une concuiste.
Impuartant al è il fat che il regolament prontât de zonte no si ferme ae scuele, ma al va ancje a cirî di stiçâ lis fameis cun iniziativis di sensibilizazion e al previôt la realizazion di cors di furlan vierts a ducj, ancje ai forescj imigrâts: la marilenghe e po jessi difat une buine clâf di integrazion par cui che al à voie e timp di imparâle. A prontâ chescj cors a saran la Universitât, i ents di formazion e ancje lis scuelis che cussì a podaran meti in vore ancje cui grancj i procès didatics metûts in vore cui piçui.
UNE STADE INMÒ LUNGJE_ Buinis gnovis, alore? Sigûr si trate di un pas indevant ma no je par nuie finide la bataie e la strade e je ancjemò lungje. No crodìn di fâ il malvoli a dî che e sarà dure rivâ dapît de cuistion pal an di scuele avignî. No nus mancjin lis sperancis: ma inte lungje storie dai tentatîfs di viodi jentrâ il furlan tes scuelis a ‘ndi vIn sintudis ancje masse di promessis: Miôr cjalâ ben no dome ce che al è stât anunciât ma ancje ce che al ven realmentri indevant. In chest câs al è ancjemò plui scûr che lusôr su la materie, sedi dal pont di viste de forme che di chel de sostance.
I PROSSIMS OSTACUI_ Prin di dut, il regolament fat bon de zonte al è dome al inizi dal so viaç: prin di dut al à di passâ al tamês de VI Commission dal Consei Regjonâl dulà che al sarà par sigûr sledrosât come un cjalçut dal conseîr triestin Piero Camber (Pdl), il plui incagnît dai mastins antifurlans che a stan sentâts su lis cjadreis dal Palaç di Plaçâl Oberdan. Daspò i tocjarà ai sindacâts dî se al va ben soredut il teme dal reclutament dal personâl abilitât e il fat di cemût che al varà di jessi paiât: e si sa che prin di fâji gloti ae “Triplice” che si à di Gambiâ alc te scuele, a coventin i timps di MatusalEm. Ancje la sostance dal Regolament dut câs e je plene di fum. Prin di dut, cui lu insegnaraial chest furlan? La Regjon e fevele di une selezion par “titui individuâts dal Ufici Scolastic Regjonâl”: ma di ce titui fevelino, se fin cumò cui cors di perfezionament pe didatiche par furlan si podeve netâsi … il paviment! E soredut, cun ce bêçs si paiaraial chest program? L’Assessorât di Molinaro al fâs buine une stime di 2,6 milions di euro: ven a stâi plui di dut ce che l’intîr Stât talian al garantìs vuê ae tutele des minorancis. Intal regolament al è za previodût che se no saran avonde fonts il finanziament al sarà riservât dome aes maternis e elementârs: bastarà no cjatâ risorsis, e il regolament al restarà li, biel di viodi ma inaplicât te sostance.
Walter Tomada
VIERZIDURE – Furlan a scuele, finalmentri… o forsit?............
Un sium che al devente realtât o salacor dome une puare inlusion? A sintî i sorestants de nestre Regjon, di cumò indevant il furlan al podarà jentrâ intes nestris scuelis no di scuindon, come che al è stât fin cumò, ma dal puarton principâl e in maniere dal dut legjitime. Lu dîs l’assessôr ae istruzion e formazion de Regjon Friûl Vignesie Julie Roberto Molinaro intal presentâ l’imprest legjislatîf che al covente di plui par dâ dignitât di materie di studi e di metodi didatic a une lenghe che fin cumò la scuele taliane e à simpri refudât, se no a peraulis, almancul tai fats. Si trate dal Regolament pe atuazion de leç regjonâl 29/2007 inte part che e inten la sô aplicazion intes scuelis di ducj i ordins. Difat la leç e previôt la pussibilitât, fin cumò une vore limitade, di insegnâ la marilenghe e in marilenghe ancje tes scuelis superiôrs, in particolâr al Liceu.


text:
#12 – Nexus Doi monts diferents. A jerin stâts fuarçâts a convivi, un cun chel altri, tal stes teritori, sot dal stes ream. Purtrop no vevin rivât mai a vê une comunicazion clare e nete jenfri di lôr plui inlà di smaneçs corporâls e interpretazions di sunôrs. La sorevivence di ognidun di lôr e vignive daûr des lotis di ogni [...]
Tag: Scalembrut
#21 – Spieli Jê e veve une personalitât une vore introvertide, il confrontâsi cun i altris al jere stât simpri un afâr di rive sù, salacor parcè che si sintive une vore osservade pe sô peculiaritât fisiche te muse che e veve sin de nassite. Une volte e dome par câs, e cjatà la forme di rivâ a vê une [...]
#09 – Edelweiss La vite i veve simpri dât di mangjâ, e pûr la sô anime ogni tant e pative di malnutrizion. Si cjatave cence pari e cence mari e in piês l´ambient che la circondave al jere propit ostîl, scjars di stimui positîfs par restâ. Considerant che e veve une impussibilitât fisiche par partî, che e jere nassude propit [...]
#1 – Tomâtiere Chel mont nol veve atmosfere, l´aiar al jere un spazi nocîf pal uman e la radiazion no permeteve il davuelzisi de vite al difûr des cjasis. A ogni mût chê civiltât e veve cjatât une maniere di rindi chel puest abitabil par campâ in societât. La uniche maniere di vivi adun al esterni des cjasis al jere [...]


text:
11 aprile 2013
Lavôr e formazion
Centris pal Implei o Uficis dal Lavôr. Se o lais sul sît o cjatais la sezion dedicade a la domande/ufierte di puescj di vore, ma ancje chê dedicade a la formazion. Viodûts i timps che corin, o soi convint che si à di pontâ a miorâ chest servizi e rindilu inmò plui acessibil al citadin. Se o sarai elet in Consei provinciâl mi impegnarai par svilupâ il servizi dai Uficis dal Lavôr par podê dâ gnovis oportunitâts a cui che al sta cirint, ma ancje a cui che il lavôr lu à za ma al à voie di mantignîsi inzornât cuntune formazion costante: mi plasarès provâ a inviâ, ancje in fase sperimentâl, un progjet di teleformazion a distance.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Nessun commento:
Iscriviti a: Commenti sul post (Atom)


text:
08 ottobre 2009
Il Vicesindic di Maian Romano Ciani al repliche sul blog
Jessint stâ vie par cualchi dì, o ai vût bisugne di un tic di timp par cjalâmi ator e inzornâmi.
Stant che vuê sul Messaggero Veneto e je ripuartade une letare dal grup Intesa per Majano che e riclame un post publicât sul lôr blog, o aprofiti ancje par segnalâ il coment che il Vicesindic di Maian Romano Ciani (te foto) al à fat sul lôr blog li che in sostance al sclarìs cuâl che al è stât il contignût dal so intervent tal ultin consei comunâl a proposit des dimissions di Giovanna Iesse: fracait chi par lei l'intervent dal Vicesindic Ciani.
Nessun commento:
Iscriviti a: Commenti sul post (Atom)


text:
04 novembre 2009
La retoriche mi stufe
E jo invezit o ai piât il gno stereo e mi soi scoltât dut il dì "Il Soldatin" di Giorgio Ferigo (fracait il link e scoltait cun atenzion).
Mi son vignudis iniment tantis contis di vecjos soldâts furlans che, massime des bandis di Gurize, vie pe prime vuere mondiâl si svantavin di no vê mai trat un colp: o sai di un che al contave adiriture "Trai a chei di là? Ma sêstu mat: no vevi migo voie di becâ gno cusin che al jere aruolât cun chei altris!"
15 commenti:
- Vitellozzo Silverdeschi Vantelli della Calastorta ha detto...
-
D'accordo, d'accordo. Peró almeno questi "vecchi" sono tornato a casa per poter raccontare le loro gesta.
Ma dei quasi 700.000 che non sono tornati che dire?
Vero che molti morirono sulle alpi per congelamento e malattie e non per vicende di combattimento e quindi anche loro non spararono al "cugino". Tenga peró presente che "il cugino d'oltre confine" verosimilmente gli austriaci l'avevano spedito a combattere sui Carpazi e sul fronte Russo proprio per evitare che avessero tendenze irredentiste. Si informi, la cosa era praticamente prassi per l'esercito austriaco con gli italiani. Gli austriaci non si fidavano dei friulani che combattevano con loro. Evidentemente gli italiani si fidavano molto di piú dei friulani.
Ad ogni modo, il 4 novembre ricordiamo i 700.000 caduti con buona pace di chi scampó le battaglie dell'Isonzo senza sparare un colpo.
- 4/11/09 23:18
- Christian Romanini ha detto...
-
Lassìn pierdi la cuistion che i talians di fidavin dai furlans... o miôr, si fidavino o nus àno doprâts come cjar di canon?
La uniche robe di fâ e je propit ricuardâ i muarts (centenârs di miârs che no le vevin sielte, ma che a àn patît lis piês conseguencis) che no son tornâts par colpe di une vuere inutile, come dutis lis vueris.
Un pinsîr par ducj chei zovins che a son stâts obleâts a partî pal front ma che no àn plui viodût lis lôr fameis e lis lôr fameis no ju àn plui viodûts lôr.
Une tragjedie che e à segnade la vite di tancj furlans e des lôr fameis tal secul passât... tra chestis ancje chê di une frutine di Farle che e sarès deventade mê none: so pari, il gno nono bis, Giobatta Furlan, dispierdût in vuere.
- 5/11/09 07:20
- Unknown ha detto...
-
Cu le gnove capele comemorative fate sù dai ungjarês e screade chist an cun tant di militârs, politics e prelâts talians sul puèst indulà che i talians a no an tirât un colp, a mi somee che il "4 e trê siet e vie in te sachete" al sarès scuâsit plui di mode:-)
- 5/11/09 07:48
- Vitellozzo Silverdeschi Vantelli della Calastorta ha detto...
-
Lassìn pierdi la cuistion che i talians di fidavin dai furlans... o miôr, si fidavino o nus àno doprâts come cjar di canon?
beh, no. Non lasciamola perdere. Parliamone invece.
Se i friulani venivano mandati a combattere (come carne da macello vista l'incompetenza e la delinquenziale strategia di chi comandava a partire da Cadorna) assieme ai Toscani, Sardi, Siciliani, Veneti, Piemontesi etc. sul fronte di Gorizia (famosa la canzone "O Gorizia, tu sei maledetta") vuol dire appunto che "gli Italiani" si FIDAVANO del fatto che i friulani avrebbero sparato qualche colpo su chi stava dall'altra parte.
Se gli "Austriaci" spedivano i "goriziani" sui Carpazzi a combattere i Russi (famoso qui il canto "Sui monti Scarpazzi") vuol dire che NON SI FIDAVANO dei "loro" friulani". O no?!?
Si puó poi aprire anche una discussione sui campi di Marchtrenk, Milovitz, Katzenau etc. nei quali gli asburgici rinchiusero i friulani (e trentini) accusati di atteggiamento anti-austriaco. Rinchiusero civili dei nostri paesi, donne e giovani e molti morirono di stenti nonostante oggi gli austriaci minimizzino e tentino di nascondere questa realtá scomoda.
Senza retorica, parliamone...
- 5/11/09 10:34
- Andri ha detto...
-
Perchè gli italiani non hanno fatto uguale alla fine della guerra mandando al confino sacerdoti e cittadini "austriacanti"? La retorica mi pare sempre a senso unico...
- 5/11/09 14:22
- Vitellozzo Silverdeschi Vantelli della Calastorta ha detto...
-
Verissimo, incluso mons faidutti. Questo ha dato il via libera ai socialisti nella venezia giulia non avendo piu' I preti locali. Quindi in definitiva dei veneto giuliani non si fidavano gli austriaci durante la guerra ne' gli italiani dopo la guerra...che popolo sfortunato!
- 5/11/09 17:22
- Vitellozzo Silverdeschi Vantelli della Calastorta ha detto...
-
Dismenteavi une robe. De gasperi lu vin perdonat eccome! Parlamentar a vienne e dopo statist pa italie...
- 5/11/09 17:43
- Scovacis ha detto...
-
Guglielmo, scuse: la discussion e je interessante, ma no si pues sigûr dâi dal "veneto giuliano" a bons. Faidutti!!!!!
O speri che tu ti sedis esprimût mâl. Il fondadôr de Federazion dai consorzis agricui dal Friûl (gurizan, ovvio), de Bancje furlane, membri dal Partît catolic furlan, che al domandà la autodeterminazion dal popul furlan al Palament di viene...
De Gasperi al jere tal parlament di Viene ma si declarave talian, Faidutti al à vût il tuart di declarâsi furlan, e ducje lu an spedît.
- 5/11/09 21:22
- Christian Romanini ha detto...
-
Mandi Guglielmo,
fevelìn pûr cence problemis ni retoriche.
Mi à simpri plasût confrontâmi e ancje ameti cuant che o ai fat erôrs.
E su chest argoment o vevi fevelât ancje tal 2006. E li mi vevin fat presint che cuant che o jeri plui zovin o vevi dit robis difarentis. Cence nissun probleme, o torni a segnalâ chel post: fracait chi.
- 5/11/09 21:23
- Christian Romanini ha detto...
-
Po dopo, ti ripuarti ancje un coment di Linda che e à scrit su Facebook chestis impressions a proposit di chest argoment:
No pues zont... Visualizza altroâ nuie altri Christian, tu âs dite dut tu (ben) ce che al coventave. Ancje i miei nonos a àn vudis lis lôr medaiis al valôr: il plui vecjo al à fate la vuere dal '15, il plui zovin diviersis campagnis de seconde, finint cu la Russie. Nol è mai stâ un svant, anzit. Cidinôr e displasê, chel sì. Lu insegnave za tancj agns fa chi a Bordan don Gjulio Ziraldo, criticant lis benedizions e lis manifestazions in clâf militâr, che ae fin no jerin comemorazions di chei biâts fruts, ma espressions di un patriotisim parât dentri a fuarce e che al à puartât dome a muarts, miseriis e displasês. Ma salacor al jere masse indenant, e ancjemò cumò si viodin chestis comemorazions che a semein cuasi nostalgjichis. Po ben, jo chei muarts no ju pensi e no prei par lôr denant des lapidis cinichis che a fevelin di erois e di martars, ma ju ten tal gno cûr e ju pensi par chel che a jerin: fruts che magari a vevin "fat cualchi pastiel par lâ soldâts", ma che ae fin, "sarà pal vizi antîc che a àn i oms di pensâ", a crodevin dal sigûr che al sarès stât just "voltâ sui tacs e sbarâ ai parons di cheste becjarie, a chei che di cheste coparie a àn il monopoli come il sâl e i tabacs".
- 5/11/09 21:25
- Christian Romanini ha detto...
-
Cun di plui us fâs lei ce che al scriveve pre Antoni Beline tal mês di Mai dal 2005 a proposit de prime vuere mondiâl: A novante agns dal stragjo inutil lait a lei chi.
- 5/11/09 21:29
- Vitellozzo Silverdeschi Vantelli della Calastorta ha detto...
-
"veneto giuliano" a Mons. Faidutti a intindevi disi che al vignive da atual province di Gurize. OK, l'ere un furlan (di cormons no?).
Se tu disis tu che i talians lu an fat cori parce' che si diseve "furlan" ti crot. pero' el fat l'e' che i predis tal Imperi a vevin le deleghe da istruzion elementar e atris podes locai. Parcui colpi' el predi local l'ere ta che volte, colpi' el predi cal educave e inculcave ta int el sentiment "pro-austrie".
In fat ducj i predis dal friul austriac e da vignesie julie a son staz sostituiz. Faidutti l'ere el pi visibil el funzionave di esempi evidentementri. No crot cal fos parce' che si ere dichiarat "furlan". O almancul no "dome par chel".
- 6/11/09 00:03
- Vitellozzo Silverdeschi Vantelli della Calastorta ha detto...
-
dal intervent di l'an pasat...si cjatìn a celebrâ "La vittoria".
Disin che "La vittoria" cui voi di ue' a sune fur puest. Infati, si celebre "la festa delle forze armate e dell'unita' d'italia" e no ie pi une fieste nazional.
Chi a sarin in disacordo, ma io a celebri che fieste chi (in tun cimiteri militar all'estero dula' ca soi cumó). Pecjat che no ie pi fieste nazional. Centenars di muarz in divise l'e' iust ricuardaiu sie che si pensedi che le uere fos iuste o ca fos sbaliade.
Seno ce fasino? smantelino i monumenz ai colaz in ogni pais parcé ca la uere iere sbaliade?
El discors dai noms da viis mi cjate pi d'accordo. Vie Cadorne sares di scanzela' par dut. Vie Diaz non savares pero', lui le uere le a fate fini!
- 6/11/09 00:12
- Vitellozzo Silverdeschi Vantelli della Calastorta ha detto...
-
ai let pre beline e chei atris intervenz. A soi piardut.
Se el problema son lis lapidis che riclam al eroismo indefesso dei nostri valorosi soldati... beh, sempliz. Spindin un franc e cambinlis. Lis an scritis tai anni Venti in timp di retoriche fasiste.
Doi francs e lapidis gnovis cun scritis pi sobris.
Onestamentri pero' io no ai mai partecipat a manifestazions ca celebravin el eroismo indefesso dei nostri valorosi soldati. El 4 novembre (a sunavi in tune bande e andai seguiz un biel pocs par ains) l'e' simpri stade un ricuart dai muarz di dutis le ueris.
Ai simpri sintuz discors sule inutilitat de ueris e stupiditat dal copasi tra nazions vicinis. Se un sindic autonomist une di mi conte le storie dai doi cusins un di ca e un di la dal cunfin, mi va ben compain. Ancje se cualchi dun al disara' che ie retoriche autonomiste...
- 6/11/09 00:24
- Luca Peresson ha detto...
-
La fine e l'inizio
(di Wislawa Szymborska*)
Dopo ogni guerra
c'e' chi deve ripulire.
In fondo un po' d'ordine
da solo non si fa.
C'e' chi deve spingere le macerie
ai bordi delle strade
per far passare
i carri pieni di cadaveri.
C'e' chi deve sprofondare
nella melma e nella cenere,
tra le molle dei divani letto,
le schegge di vetro
e gli stracci insanguinati.
C'e' chi deve trascinare una trave
per puntellare il muro,
c'e' chi deve mettere i vetri alla finestra
e montare la porta sui cardini.
Non e' fotogenico
e ci vogliono anni.
Tutte le telecamere sono gia' partite
per un'altra guerra.
Bisogna ricostruire i ponti
e anche le stazioni.
Le maniche saranno a brandelli
a forza di rimboccarle.
C'e' chi con la scopa in mano
ricorda ancora com'era.
C'e' chi ascolta
annuendo con la testa non mozzata.
Ma presto
gli gireranno intorno altri
che ne saranno annoiati.
C'e' chi talvolta
dissotterrera' da sotto un cespuglio
argomenti corrosi dalla ruggine
e li trasportera' sul mucchio dei rifiuti.
Chi sapeva
di che si trattava,
deve far posto a quelli
che ne sanno poco.
E meno di poco.
E infine assolutamente nulla.
Sull'erba che ha ricoperto
le cause e gli effetti,
c'e' chi deve starsene disteso
con la spiga tra i denti,
perso a fissare le nuvole.
* Nobel Prize in Literature 1996
- 8/11/09 10:00


text:
GJITE INTAI LÛCS STORICS DI AQUILEE06 di Setembar 2012
Il grop di Glesie Furlane al organize ancje chest an une gjite di studi tai sîts storics dal Patriarcjât di Aquilee.
Sabide, ai 29 di Setembar dal 2012, compagnâts di pre Sef Cjargnel, o visitarìn in Carinzie: il Stift benedetin di Millstatt, la glesie paleocristiane di Laubendorf e il sît archeologjic sul Magdalensberg.
Si partìs dal plaçâl des scuelis di Vençon as 8.00 di buinore; si guste tal ristorant di Caruline sul Magdalensberg; si torne cjase cul lâ amont dal soreli tor 7.00 sore sere. Si larà a spindi sui 50 uros a pullman complet.
Par prenotâsi, telefonâ a pre Sef (0433 60358)
o a pre Roman (0432 956010; 333 6708704)
o a pre Roberto (0432 985032; 349 8024017)
Si racomande di segnâsi jentri joibe 20 di chest mês.
Par prenotâsi al è di dâ non, cognon e numar di telefon o di celulâr.
E sarà une zornade di amicizie, spiritualitât e culture.


text:
Presons… O vivìn intune preson colorade, che dentri si va metint altris presons e no si inacuarzìn di tropis che ‘nt jerin bielzà ator di nô e tropis che o vin dentri. Ma savê di vêlis, cjalâ de barconete di daûr dai fiers inrusinîts, e je za une buine maniere di scjampâ vie, almancul cul pinsîr, e di scomençâ a meti adun un plan di evasion. Des presons si scjampê, e je la lôr nature, chê di lassânus scjampâ.
E alore pe prime puntade di Scoltecurte, une rubriche che o vin pensade par podê dâ vôs a lis storiis de nestre Osterie, a son saltadis fûr trê storiis, pescjadis di Chei de Ostarie tal nestri archivi grandonon, che a àn a ce viodi cu lis presons. O almencul, o vin cjatât chest colegament jenfri lis sieltis che o vin fatis.
La prime conte le à sielte la Coghe Fuguline, e le podês scoltâ achì sot. E à decidût di dâ vôs a une conte di Carli Pup publicade ai 30 di Setembar dal 2013 intitulade propite: La preson. E no covente che o vais a leile, ma us baste fracâ play e scoltâ la vôs di Serene che us lei la storie. Une conte curte di chês che nus plasìn a noaltris, perfetis propite parcè che a son curtis, che e dopre la tecniche dal ribaltament di pont di viste par regalânus prime riflessions, e daspò un fals solêf, che si sfante subit. Une buine ocasion par tornâ a lei, pardon… scoltâ, une storie viere, che si è pierdude te memorie ma che ancje cumò e à une vore ce dî.
La seconde conte e je chi par doi motîfs: numar 1, al è il premi par il CovidCurte Day dal 2020, che al proviodeve, par la conte vincidore, la leture a vôs di bande dal Ostîr des contis publicadis di li indevant. E la Sartore, vincidore de competizion, e à viodude publicade su la Osterie cheste conte ca, che e veve figurât une vore ben intal concors Vôs de Basse, La conte si clame Fueis, e e fevele ancje cheste di presons, cheste volte une vore plui reâls e normâls. La vite e pues deventâ cussì, cualchi volte cence un parcè. E une puarte simpri vierte par slungjâ une man fûr de preson al è il scrivi e il lei. Nol è sucedût te storie, lete dal nestri Ostîr.
E tierce e ultime storie di cheste prime pontade di Scoltecurte e je une cover. Tal sens, une conte innomenade che e je stade voltade par furlan, par tamesâ sedi la conte, sedi la marilenghe. La rubriche si clame Ecuméne, le à inventade il nestri Cramâr Pablo e al è propite lui che al à voltât il toc. La conte e je “The Sentry” (1954) e cuant che l’Ostîr al veve proponût cheste idee di Scoltecurte, al veve scometût subit che il Famei al varès sielzude cheste. E il Famei Checo Tam al à sielzude cheste. La conte e je une vore cognossude e presinte in dutil lis antologjiis di scuele: si clame La sentinella, di Fredric Brown, e e ven doprade par spiegâ la tecniche dal ribaltament, come inte prime conte. La preson, achì, e je la vuere, che nus mostre un soldât in vuaite, sierât dentri une preson che e je fisiche ma ancje mentâl, creade dai oms cuintri i oms. No si capìs cemût che a podedin esisti lis vueris, ma in di di vuê a son ancjemò une vore.
Insome… vonde scrivi, e je ore di Scoltâ: BUINE SCOLTE… CURTE!